open-index/open-wikipedia-markdown huggingface dataset:
聖公會鄧肇堅中學

**聖公會鄧肇堅中學**（）係香港一間基督教男女子中學，位於灣仔愛群道9號，由聖公會港澳教區創辦，1962年成立。呢間學校用英文教。學校嘅中文校訓係「恒心，寬恕，容忍」，而希臘文校訓係「HYPOMONE」。現任校長係袁經恒。

## 學校特色
禮堂（肇堅堂）佔地9000平方呎，比大部份學校嘅禮堂大，成個綠色八角形，外面睇落似馬戲團嘅帳幕，裝冷氣，舞台係個標準舞台，適合大型表演。

3層有冷氣嘅多功能體育館，入面有有蓋恆溫游泳池、壁球室、同排舞室等。


Image:HK WC Oi Kwan Road SKH TSK Sung Tak Street.jpg|聖公會鄧肇堅中學嘅東面外觀
Image:HK WC Oi Kwan Road SKH Tang Siu Kin S Sch.jpg|聖公會鄧肇堅中學嘅西面外觀
Image:HK WC Oi Kwan Road SKH Tang Siu Kin School.jpg|聖公會鄧肇堅中學嘅南面外觀


## 主要設施
*19000平方尺嘅有冷氣禮堂（肇堅堂）
*31個有冷氣課室，全部設有投影機
*10個特別活動室，畀學術，文藝及教學之用
*6所科學實驗室
*多媒體學習室（MMLC）
*視像室（AV room）
*一個有20000本藏書，電視錄像閣、互聯網閣嘅空調圖書館
*一多用途體育館（有舞蹈室、壁球室以及室內游泳池）
*一個室外籃球場
*一個地下小教堂

## 課程
### 初中課程
學生一定要讀中文、英文、數學、通識教育、中國歷史、世界歷史、地理、CML、音樂、體育、視覺藝術同埋宗教科。

中一至中二級同學亦要修讀普通話、科學、設計及工藝以及家政。中三學生要修讀生物、化學、物理、創意及工藝以埋個人理財教育。

### 新高中課程
所有學生都要讀核心課程，包括英文、中文、數學、通識教育、宗教教育、音樂同埋體育科。

學生亦可以選修以下呢啲科目：
*數學延伸單元1／2
*生物
*化學
*物理
*中國歷史
*中國文學
*經濟
*地理
*世界歷史
*企業、會計及財務概論

## 社制
而家校內設有四個社，浚、泓、滙、灝。

學校經常舉辦社制比賽，大部份比賽都係喺體育方面，好似水運會、陸運會。年終時以成績作結算，評出最佳嘅社。

## 領袖生（Prefect）
領袖生當值會着全身開胸黑袍，領袖生長嘅黑袍更有紫色絲帶作襯邊，以資識別。黑袍嘅外貌，係同香港大學嘅綠袍好相似。

## 交通
*港鐵：
**：銅鑼灣站A出口
*巴士：1、8X、10、19、76、90、92、97、101、111、117

## 出面網頁

*
**學校歷史
世界摔角娛樂

**世界摔角娛樂**（英文： 世界摔角娛樂有限公司，簡稱 ），原名**世界摔角聯盟**（英文：），係一間以舉辦職業摔角表演為主嘅美國公司，由 McMahon 家族創辦兼經營，現任總裁係Vince McMahon。

WWE公司喺1999年上市，2001年收購咗WCW，2003年收購埋ECW，公司伙記夾埋成560人，令 WWE 成為業界最大規模嘅職業摔角企業，對職業摔角發展有好大影響，佢哋嘅制作甚至可以話係一個業界指標。而 WWE 旗下擁有三個皇牌職業摔角節目，分別係：RAW、SmackDown!、ECW(ECW於2010年2月17日正式停播，檔期由NXT節目取代播放)。

## 參考

## 拎
*WWE 公司官方網頁
*WWE.com
*Official WWE 日本官方網頁
*WWE 股票資訊
耶穌會

**耶穌會**（拉丁原名 ，）係天主教嘅主要修會，1534年由依納爵（St. Ignatius of Loyola）為因應當時基督新教嘅改革而成立，得到羅馬教廷教宗認可。耶穌會最主要嘅任務係教育與傳教，喺歐洲辦好多大學，培養出唔少影響後世嘅人，例如利瑪竇，笛卡兒。

## 拎

* 耶穌會中華省
* 耶穌會全球入口網站
尖洲

**尖洲**（）位於香港西貢半島東面，大浪灣裏便，同大洲一孖。佢響鹹田灣、望魚角同西灣對出。
四面體

**四面體**係由四塊三角形夾成嘅立體，係三角錐體一種。佢每個頂點側邊都有三個三角形。喺咁多隻有規則、有角嘅立體幾何圖形，四面體係最簡單一隻。

## 睇埋
*正四面體
馬仔 (食品)

**馬仔**（）係種滿洲甜品，流行中國各地。馬仔個名來自滿話**薩騎馬**（），中國大陸多數叫**沙琪瑪**（）或者**薩其馬**（）。馬仔原本係滿洲嘅糕點，清代關外三陵祭祀嘅祭品之一，滿族人將呢種甜品帶到北京，最後風行全中國。外表似西人Rice Krispies.

## 材料同造法
馬仔嘅舊造法喺《燕京歲時記》有記：「薩其馬乃滿州餑餑，以冰糖、奶油合白麵為之，形如糯米，用不灰木烘爐烤進，遂成方塊，甜膩可食」，指出咗古時候馬仔由冰糖、奶油、白麵粉等造成；當中「餑餑」（拼音為「bō bo」）係北平方言，指糕點或饅頭之類食品。王世襄先生話，據元白尊兄（啟功教授）見教：《清文鑒》有此名物，釋為「狗奶子糖蘸」。馬仔用雞蛋、油脂和麵粉，細切後油炸，再用飴糖、蜂蜜攪拌沁透，故曰糖蘸。」

時至今日，馬仔嘅製作方法已畀人改良。家下係雞蛋加入麪粉製成麪，將佢炸好。另外將白糖、蜂蜜、奶油等製成糖漿。之後將糖漿混埋麪度，乾咗就變成馬仔。

以雞蛋為主要原料嘅方形甜點心，馬仔有時亦寫成「沙其馬」、「薩其馬」或「薩齊馬」（）（「馬」字亦作「瑪」）等。

原來滿洲有種野生漿果，個形似狗奶子得名，最初就用佢做薩騎馬嘅果料。入關以後，逐漸畀提子乾、芝麻、山楂糕、青梅、瓜子仁、棗等取代，而狗奶子亦鮮為人知嘞。”（詳見《餑餑鋪與薩其馬》一文）

## 名

喺坊間流傳好很多種不同有關馬仔之由來嘅傳說，故此具體舉例：
#有個傳說係咁：喺清朝嗰陣，有一位喺廣州嘅滿州將軍姓*薩*，佢非常中意騎馬打獵，當佢每次打獵返來後，一定會叫廚師製作一啲點心畀佢食，而且成日要求創作新嘅點心，令廚師不勝其煩。一次將軍喺度發矛，埋怨廚師嘅點心無啲新意，廚師就隨便將碎麪炸成餅，再加蜜糖做成新點心。因為廚師心感憤怒，一口唸著「殺嗰個騎馬嘅」，當將軍一問餅塊嘅名字之下，廚師慌忙地話出「殺騎馬！」，自此將軍將呢種點心稱為「薩其馬」。
#另一個傳說係有一位做咗幾十年點心嘅阿伯，想創作一種新嘅點心，而且喺另一種甜點蛋散中得到咗靈感，起初並無同點心改名，就趕唔切攞上街市度賣。但係因為落雨，老伯就響咗大宅門口避雨。估唔到嗰戶人家嘅主人騎馬返來，重將籮點心踢到路中心，全部報銷。後尾老伯再做一次同樣嘅點心去賣，結果大受歡迎，嗰時有人問到呢個點心嘅名字，佢就答「殺騎馬」，最後啲人畀個好聽啲嘅名，就變成*薩其馬*。
#另一個較有根據嘅故仔，話說當年努爾哈赤遠征，見到位叫*薩其馬*嘅將軍帶住老婆做嘅點心，嗰種點心味道十分之好，而且能長期唔變質，適合帶去行軍打杖。當努爾哈赤食過之後就大讚，就將佢叫做*薩其馬*。
#馬仔源自回族。相傳乾隆皇帝入新疆，試過呢種糕點之後，覺得其鬆軟可口、味美清香，就將佢引入中原，並御賜「大救駕」美名。
#而最可靠嘅講法係，「薩其馬」係滿語來嘅，喺滿語入便，「薩其」即係「薩是非」、「馬拉本壁」嘅縮音，係「切」嘅意思，原因馬仔係種「切糕」，再加上「碼」嘅工序，即。切成方塊，然後碼起來。此詞最早見於清朝乾隆年間傅桓等編嘅《御制增訂清文鑒》。喺滿文字典中，馬仔係由胡麻同埋砂糖製成嘅砂糖果子(漢語稱為金絲糕)。由於當時揾唔到漢語代稱，就直接將滿語音譯，所以亦會出現**沙其馬**、**賽其馬**等等嘅稱呼。
# 馬仔係當時重要小食。據《光緒順天府志》記載「賽利馬為喇嘛點心，今市肆為之，用面雜以果品，和糖及豬油蒸成，味極美。」道光二十八年的《馬神廟糖餅行行規碑》亦寫道「乃旗民僧道所必用。喜筵桌張，凡冠婚喪祭而不可無」。當年北新橋嘅泰華齋餑餑鋪，佢嘅馬仔奶味極重。間舖北便隔籬皇家寺廟雍和宮，嗰處嘅喇嘛僧眾係是泰華齋的第一主顧，作為佛前之供，用量很大。

馬仔嘅熱量都幾高（脂肪含量約54%或一件約200卡路里）。

喺香港，啲人慣稱薩騎馬為「**馬仔**」。由於賽馬賭博俗稱「賭馬仔」，因而有港人迷信指食咗薩騎馬後，就可以贏馬仔。

## 睇埋
*滿洲
*滿洲族
2005年香港高級程度會考中國語文及文化科爭議

**2005年香港高級程度會考中國語文及文化科爭議**係指2005年香港高級程度會考（下稱高考）中國語文及文化科（下稱中化科）一系列嘅爭議，當中以閱讀理解部份嘅**攪切榨**爭議最多人曉。

## 爭議
### 閱讀理解
2005年4月8號舉行嘅高考中化科卷一乙部閱讀理解，試卷臨時改變考核方式，由過往考速讀改做精讀，問題形式由填充題同埋多項選擇題改做考問答題，篇章由六篇短篇改做三篇長篇，影響考生表現，引起多名考生向香港考試及評核局（下稱考評局）投訴。

試卷嘅問題，俾考生批評太過難，當中以對「**攪切榨**」最多人曉。閱讀理解嘅其中一個篇章以香港文學家董橋嘅《中年是下午茶》做閱讀理解嘅選材，其中一條問題問到文章入面「**攪一杯往事，切一塊鄉愁，榨幾滴希望**」之中，「**攪**」「**切**」「**榨**」三字喺文中嘅意思，皆因問題太深而引起普遍考生嘅不滿。

### 聆聽
而2005年4月9號舉行嘅高考中化科卷三聆聽理解，處境係一班醫生討論歷史人物。其中一名黃先生讀到王莽、希特拉同周公，指頭兩個人係「煽惑者」，「煽惑者」指嘅係「有人喺公共事務上，先盡量討好民眾，利用佢情緒煽風點火、蒙蔽歪曲，攻擊同自己唔同意見，以達到個人目標」。結果俾外界指責「政治洗腦」。香港教育專業人員協會前會長司徒華批評考評局已經有預設立場，反問好多嘢都同生活有關，做乜一定要講政治。

## 考評局回應
香港考試及評核局學科部副總監黃兆生回應香港傳媒，否認閱讀理解試卷更改考核模式，指局方從未硬性定明試卷應考篇章數目，亦冇規定唔能夠以問答題方式評核，故「並不存在任何不公平」。佢又指出，試題係由香港大專院校同中學有關學科嘅教師擬寫同審題，已確保試題嘅程度適合中七學生回答。

而針對聆聽試卷「政治洗腦」嘅指責，黃兆生指試卷只要求考生判斷聆聽內容有冇談及某啲題目，並非要求考生就題目作價值觀判斷或表達個人政治觀念，因此冇洗腦嘅問題。

## 參攷

*〈考評局否認「政治洗腦」〉，2005-04-12，《蘋果日報》
*〈高考中文科被投訴不公〉，2005-04-12，《太陽報》
*〈高考生投訴改評核方式〉，2005-04-12，《東方日報》 
*〈高考試題 被抨「政治洗腦」〉，2005-04-12 ，《香港經濟日報》 
*〈高考生改歌詞諷考評局〉，2005-04-19，《明報》
（部份內容取自中文維基百科2005年攪切榨嘅被刪版本）

## 外部連結
*攪切榨的考試局
A-Level

係 **Advanced Level** 嘅簡寫，可以講幾樣嘢

*香港高級程度會考
*英國 GCE Advanced Level
*星加坡-劍橋高級水準會考（Singapore-Cambridge GCE 'A' Level）
金聖歎

**金聖歎**（），名**人瑞**，字**若採**，明末清初長洲人（長洲即係而家江蘇蘇州）。係一個文學評論家，因為腰斬《水滸傳》而聞名。佢將《莊子》、《離騷》、《史記》、《杜詩》、《水滸傳》、《西廂記》夾埋叫「六才子書」，每部都畀佢批評過。

順治十八年，金聖歎因為「文廟案」判咗腰斬而死。

## 攷
易極薄荷糖

**易極**係由美國Wrigley公司所生產嘅其中一隻薄荷糖品牌。

## 描述
粒易極薄荷糖係頂底係圓嘅，兩邊都有唔同嘅顏色。有10種口味。

易極薄荷糖係裝響一個鐵盒度。其中一邊係可以打開同埋閂埋嘅。而個盒嘅內側就有"powerful fresh breath"嘅字。

一盒易極薄荷糖有50粒，淨重34克。

## 有得賣嘅地方
易極薄荷糖可以響美國、澳洲、紐西蘭、新加坡、中國大陸、澳門同香港度買到。

## 易極香口膠
易極薄荷糖響2003年推出，係易極香口膠延伸出來嘅品牌。

## 連出去
*易極薄荷糖
易極香口膠

**易極香口膠**係響1999年由 Wm. Wrigley Jr. Company 開賣嘅一個香口膠牌子。

易極香口膠一包有12粒糖衣香口膠。易極香口膠響美國、澳洲、香港有得賣。

易極薄荷糖同易極冰亦都係由 Wrigley 發行嘅產品。

## 連出去
* Wrigley's 網頁上面嘅易極
易極冰

**易極冰**係Wrigley Company所生產嘅香口珠品牌。

易極冰用錫紙包住每粒大約.14克嘅丸，一條淨重14克。

## 可以賣嘅地方
易極冰可以響澳洲同埋紐西蘭度買到。 

## 參閱
*易極香口膠
*易極薄荷糖

## 連出去
*Wrigley澳洲同紐西蘭易極品牌綫
花炮

**花炮**(英文：Fa Pao 或者Paper Floral Tributes)係用來供奉神主嘅紙塔或者紙牌，通常天后誕會拎出來畀人投返去。有啲地方係會搶花炮，爭意頭。
貝璐

**貝璐**爵士，KCMG，KBE（Sir **William Peel**，）係英國殖民地官員，1897年到1930年喺馬來亞做唔同公職。1930年到1935年做香港總督，任內起醫院，建水塘。

## 榮譽博士
* 香港大學名譽法學博士（1935年）

## 用佢個名嘅地方
* 貝璐道：喺香港島香港仔到扯旗山。

## 攷
廣深港高速鐵路

（）係條高速鐵路，連接廣州、東莞、深圳，同埋香港，主要載人。最快嘅設計時速係每個鐘350公里，最快營運嘅時速係每個鐘310公里。全長142公里，來往香港西九龍站同廣州南站嘅列車最快都要52分鐘。呢條高鐵喺香港嘅車站由港鐵營運。

## 覆蓋範圍

### 廣深段
廣深段由中華人民共和國鐵道部同廣東省政府夾錢起，成本約167億人民幣，目前最快營運嘅時速係每個鐘310公里，2005年尾開始，2011年12月起好。有6個車站：
* 廣州南站（石璧，新廣州）
* 南沙北站
* 虎門站（東莞南）
* 光明城站
* 深圳北站（龍華，新深圳）
* 福田站

### 香港段
香港段（規劃初期曾經叫做區域快線）連接香港西九龍填海區到港深邊境／區界嘅元朗區一帶，全段長26公里，全線起喺地底，只設一個香港西九龍站。撥款申請喺2010年1月16號由立法會財務委員會通過，西九龍站原定預計喺2015年啟用，但係工程出現唔同程度嘅延誤，2018年9月23號正式通車。目前最快營運嘅時速係每個鐘200公里。

受武漢肺炎疫情影響，香港段由2020年1月30號開始暫停服務，到2023年1月15號先至開返。

### 車站、接駁路線一覽

! 車站名
! 英文名
! colspan=2 | 所在區域
! 啟用日期
! 連接鐵路
! 城市軌道交通轉乘路綫
|-
| colspan=7 align="center" style="background-color:blue;color:#FFFFFF;" |**廣深港高速鐵路** 
|-
| colspan=7 align="center" style="color:#888888;" |**廣深段**
|- align="center"
! <span style="color:#888888;">廣州南</span>
| Guangzhou South
| rowspan=2 | 廣州市
| 番禺區
| 2010年1月30號
| align=left | * [[武廣客運專線]]<br />  [[貴廣客運專線]] <br /> [[廣珠城際軌道交通|廣珠城際線]]*
| align=left | *([[廣州新客站 (地鐵)|新廣州站]]) <br>  [[廣州地鐵]][[廣州地鐵2號綫|]] <br /> 廣州地鐵[[廣州地鐵7號綫|]] <br>  廣州地鐵[[廣州地鐵12號綫|]] <br>  [[佛山地鐵]][[佛山地鐵2號綫|]]
|- align="center"
! [[南沙北站|<span style="color:#888888;">南沙北</span>]]
| Nanshabei
| [[南沙區]]
| 2011年12月26號
| align=left | 
| align=left | * 廣州地鐵（慶盛站）*
|- align="center"
! [[虎門站|<span style="color:#888888;">虎門</span>]]
| Humen
| [[東莞市]]
| [[虎門鎮]]
| 2011年12月26號
| align=left | * 廣深城際線*
| align=left | * 東莞城市軌道R2線*
|- align="center"
! [[光明城站|<span style="color:#888888;">光明城</span>]]
| Guangmingcheng
| rowspan=3 | [[深圳市]]
| [[光明區]]
| 2011年12月26號

| colspan="2" | （轉乘線路未公佈）
|- align="center"
! [[深圳北站|<span style="color:#888888;">深圳北</span>]]
| Shenzhen North
| | [[龍華區 (深圳)|龍華區]]
| 2011年12月26號
| align=left | * 厦深鐵路 深莞城際線*
| align=left | * 深圳地鐵4號線 深圳地鐵5號線 深圳地鐵6號線*
|- align="center"
! [[福田站|<span style="color:#888888;">福田</span>]]
| Futian
| [[福田區]]
| 2016年1月2號
| align=left | * 廣深城際線 深惠城際線 深江城際線*
| align=left | * 深圳地鐵2號線 深圳地鐵3號線 深圳地鐵11號線 深圳地鐵14號線*
|-
| colspan=7 align="center" style="color:#888888;" |*'香港段'''
|- align="center"
! <span style="color:#888888;">香港西九龍</span>
| West Kowloon
| 香港
| 油尖旺區
| 2018年9月23號
| align=left | 
| align=left |  港鐵（九龍站） 港鐵（九龍站） 港鐵（柯士甸站）

## 拎
*港鐵官網--高速鐵路香港段
特強氣旋風暴納爾吉斯

**特強氣旋風暴納爾吉斯**（，簡稱或）喺2008年5月2號登陸緬甸嘅一個熱帶氣旋，個風令緬甸夾埋有成13萬人死同失蹤。

## 風暴
今次緬甸呢個風，有人形容係「五百年一遇」。

呢個風叫**納爾吉斯**，係孟加拉灣今年第一次風暴，風速最强嗰陣去到每秒59米，即係可以定做超級颱風。個風最初喺4月28號喺孟加拉灣西部海面形成，之後慢慢向偏北方移動，個風曾經兩次加強，第一次喺29號加強變成特強熱帶風暴，之後喺5月1號又再加強，變成特強熱帶風暴，到5月2號登陸緬甸，登陸嗰陣風速已經去到每秒52米。

氣候專家分析話，納爾吉斯之所以破壞力咁勁，係因為之前孟加拉灣地區嘅對流已經好唔正常咁活躍，而索馬里越赤道氣流又偏强，印度洋地區又有好強嘅西風，咁多嘢夾埋一齊，變成納爾吉斯個能量點解咁厲害嘅原因。

## 破壞
由於緬甸、孟加拉國呢啲國家大部份都係沖積平原，河流分佈密集，到打風嗰陣，因為落大雨而造成洪澇，又因為地勢一高一低，疏唔到啲洪水。再加上有極大能量嘅風暴潮，造成大範圍影響。

由於納爾吉斯襲擊嘅地區，都係緬甸最多人嘅地區，好多人都因為走唔切而死或者傷。

## 災情
個風令緬甸造成好大破壞，直到5月6號計，已經死咗超過兩萬人，呢啲人當中好多都係畀個風扯起成3.5米嘅巨浪浸死，伊洛瓦底江附近嘅波迦來市95%建築都散晒。

## 參考

## 拎
*專題：緬甸遭遇熱帶風暴襲擊新華網專題
*
颱風浣熊 (2008年)

**颱風浣熊**係一個喺2008年4月19號登陸廣東陽江嘅熱帶氣旋，係華南地區近代最早登陸嘅一個颱風，影響海南島、香港、澳門同廣東沿岸。
新蒲崗

**新蒲崗**係香港九龍一個地方，屬於黃大仙區，主要係工業區。

新蒲崗以前係一塊爛地，後嚟1939年啟德機場擴建，就用呢塊地。直到1958年啟德機場唔用，就用嚟起工廠。因為呢塊地喺蒲崗南面，所以就叫新蒲崗喇。
伊拉華底省

**伊拉華底省**，又譯**伊洛華底省**（ ，，，），係緬甸一個省，響伊洛華底江入海處。

省府係勃生，省下面分5縣，大城市有3個：興實達、堅景、毛淡棉遵。西北邊係若開邦，南邊望安達曼海。全省務農業、漁業嘅人口有六百六十幾萬。

## 地理
哩度江湖星羅旗布，伊洛華底江貫穿南北。

## 大災難
2008年5月，特強氣旋風暴納爾吉斯過境，一夜之間死咗兩、三萬人。有啲西方傳媒估計最後嘅死亡人數為十萬人，損失去到一千億美金咁多。
勃生

**勃生**係緬甸愛耶也華地省（亦叫伊洛瓦底省）嘅省府，近住伊洛瓦底江嘅入海處。今日嘅人口有三十幾萬。
保西奴-華實斯定理

**保西奴-華實斯定理**（*Bolzano-Weierstrass Theorem*）係一條嗚數學分析同拓樸學上面都係一條極重要嘅定理。佢係利用到增減數列同子數列嘅關係而形成。

個名源自兩個十九世紀數學家Bernard Bolzano同埋Karl Weierstrass，1817年首先由前者證明。

## 增減子數列存在定理
增減數列同子數列嘅關係，就係每一個數列入面都會有一條子數列同時佢係一條增減數列。

**證明：**

假設數列入面第m項係最高點，即係話第m項會係數列入面數值最高嗰一個項，之後無一個項係高過佢，即係x_m\geq x_n,\,\forall n\geq m。

即係話，一條數列係遞減數列嘅話，每一點都係最高點。相反，每一點都唔係最高點。

數列只可以分成有無限咁多個最高點，或者得有限咁多個最高點，兩類。

第一類；假設數列係有無限咁多最高點，咁只要揀曬佢嘅最高點出黎，就得出x_{m_1}\geq x_{m_2}\geq\cdots\geq x_{m_k}\geq\cdots由此，可以得出一條遞減嘅子數列。

第二類；假設數列係得有限個最高點，咁首先搵曬佢嘅最高點出嚟，x_{m_1},{m_2},\cdots,x_{m_k}將所有最高點之後嘅一個項叫做x_{s_1}。

因為x_{s_1}唔係最高點，所以之後一定會有一項係大過佢，叫佢做x_{s_2}，咁即係x_{s_1}\leq x_{s_2}。

因為x_{s_2}唔係最高點，所以之後一定會有一項係大過佢，叫佢做x_{s_3}，咁姐係x_{s_2}\leq x_{s_3}。

如此類推，就會得出一個增長嘅子數列。

## 保西奴-華實斯定理
一個被綁定嘅實數列一定會有一個子數列係趨向一點。

### 證明一
因為增減子數列存在定理，所以數列一定會有一條增減子數列。

假設左數列係被綁定，因此佢嘅增減子數列都一定係被綁定。

利用增減趨向定理，咁呢條增減子數列一定趨向一點。

### 證明二
需要利用套間證明。

因為數列(x_n)係被綁定，咁佢一定有一個最小上界限同最大下界限，即係a := \inf\{x_n:n\in\N\}同埋b:= \sup\{x_n:n\in\N\}。

將a同b組成一個間距I_1:=[a,b]。

將n_1 := 1，然後將I_1斬開兩等分，即係I_1'同I_1*</math>。而將<math>(x_n)</math>大過一嘅項數<math>\{n\in\N:n>1\}</math>分開做，<math display="block">A_1:=\{n\in\N:n>n_1=1,x_n\in I_1'\}\quad B_1:=\{n\in\N:n>n_1=1,x_n\in I_1*\}咁明顯，其中一面A_1或者B_1係有無限咁多點。假設A_1係有無限咁多點，

將n_2定義為A_1入面項數最細嗰一項。即係A_1入面有\{x_3,x_2,x_5,x_{11},\cdots\}，咁n_2 := 2。

將I_2:=I_1'，之後再將I_2斬開兩等分，即係I_2'同I_2*</math>。而再將<math>A_1</math>嘅數分開，<math display="block">A_2:=\{n\in\N:n>n_2,x_n\in I_2'\}\quad B_2:=\{n\in\N:n>n_2,x_n\in I_2*\}同樣原理，咁其中一面A_2或者B_2係有無限咁多點。假設A_2係有無限咁多點，

將n_3定義為A_2入面項數最細嗰一項。

如似類推，就會有一個套間，I_1\supseteq I_2\supseteq I_3\supseteq\cdots\supseteq I_k\supseteq\cdots。而同時，佢嘅子數列(x_{n_k})都會有k\in\N項係喺第k嘅間距入面。姐係x_{n_k}\in I_k,\,\forall k\in\N。

同時，因為每次都將個間距等分兩份，所以間距嘅長度就會係\frac{b-a}{2^{k-1}}。

利用套間定理，得知有一個點\xi\in I_k係喺所有嘅間距入面，即係\xi\in I_k,\,\forall k\in\N。

因為\xi\in I_k同x_{n_k}\in I_k都係喺I_k入面，所以可以知道|x_{n_k}-\xi|\leq\frac{b-a}{2^{k-1}}因為k變到好大嘅時候，\frac{b-a}{2^{k-1}}可變成任意嘅數。

所以，\lim x_{n_k} = \xi。

## 推論
如果一條數列係被綁定，而佢嘅所有子數列都係趨向一點x\in\R，咁呢條數列係趨向同一點x\in\R。

## 睇埋
* 極限
* 子數列
* 增減數列
Meyer-Wempe

**Meyer-Wempe**係一套羅馬化廣東話拼音方案，由香港嘅天主教傳教士Bernard F. Meyer（馬奕猷）同Theodore F. Wempe喺1920年代同1930年代發明。

## [[聲母]]

*齦齶噝音（, , ）同埋齒齦噝音（, , ）喺現代粵語中已經唔再區分，但喺呢套系統建立時仍存在分別。睇粵語標準音。

## [[韻母]]

* 上面嘅 m 同 ng 只可以獨立自成音節。

## 聲調
同多數嘅廣東話拼音方案唔同嘅係，Meyer-Wempe 將入聲寫埋出嚟，使到聲調總共有10個。
香港瀑蛙

**香港瀑蛙**（**Hong Kong Cascade Frog**，*Amolops hongkongensis*）係一隻青蛙（true frog）物種，一向以為係香港特有。佢哋啲蛋係生响瀑布濺水地帶嘅岩石表面。喺香港，佢係受到野生動物保護條例保護。

## 特徵
身長 40 到 60 mm，個身扁，眼大，背脊有明顯嘅黑點，兮而有粒粒，個肚淺色有滑。

## 食啲乜
食烏蠅，蚱蜢同幼蟲。夜晚出沒。

## 分佈
一直以為係香港特有，近年至少喺中國嘅廣東省嘅 Neilingdinghu Nature Reserve 搵到。喺香港，佢哋可以喺新界同香港島揾得到。It was found in the tiny little streams in Lung Fu Shan.

## 樣
The diameter of ***A. hongkongensis***'s  suction discs is 3-4 times the width of the fingers. It contains the tarsal fold and has white velvety nuptial pads on the first fingers.

## 攷

*  Database entry includes a range map and justification for why this species is near threatened
汶川地震

**汶川地震**，又叫**512四川大地震**、又或者就咁叫**512地震**，係發生響2008年5月12號當地時間下晝2點28分（國際標準時間上晝6點28分）嘅地震，震央響中國四川阿壩藏族羌族自治州汶川縣境內，規模去到黎克特制8級。

地震波及嘅範圍好大，去到寧夏、青海、甘肅、河南、山西、陝西、山東、雲南、湖南、湖北、上海、重慶都有震感。臺灣，香港元朗都感受到震。但重災區係接近地震震央嘅四川省，其次係陝西、甘肅、重慶。

今次地震，威力等於 252 個原子彈，造成大量死傷同破壞，而死傷人數重一路上升緊，到而家為止，因為呢次地震而死嘅人數已經過萬。

國務院總理溫家寶喺地震發生之後唔夠五個鐘頭趕到災區，以「多難興邦」勉勵倖存者。中共中央總書記、國家主席胡錦濤到災區慰問災民。災後重建所需資金預算達到一萬億人民幣。

而中國國務院因為今次地震，宣佈5月19號到21號列為「全國哀悼日」，呢三日喺中國大陸搞下半旗致哀兼停止一切公共娛樂活動，作為表達全國各族人民對四川汶川大地震遇難同胞嘅深切哀悼。奧運火炬傳遞都暫停三日。喺停止一切公共娛樂活動期間，嗰啲網頁同電視台啲台徽都變嗮黑白畫面。

不過喺發生地震當日爆出咗單范跑跑嘅道德觀念醜聞。

## 地震

地震發生喺當地時間2008年5月12號下晝兩點廿八分（國際標準時間上晝6點28分），規模達到黎克特制8級 。

根據中國地震網絡中心資料講，最初震央喺四川省省會成都西北約80公里嘅阿壩藏族羌族自治州汶川縣入面，北緯31.0，東經103.4之地，深度有33公里。而美國地質調查局都一樣測定震央喺汶川縣入面，位置喺東經103.279°，北緯31.099°。震源深度10公里 ；地震一路震咗大概一分鐘。開頭定做7.5級，後來改為7.8級，最後修正做8級；而美國地質調查局最後修定係7.9級 。

### 地震成因
汶川係喺正大地震帶上面，由寧夏經甘肅東部、四川西部，直到雲南，都係屬於地震密集嘅地帶，汶川又同時喺四川西部嘅龍門山地震帶上，所以有比較多地震 。而呢次地震，係由於印度板塊向北移撞擊歐亞板塊造成，結果引致都江堰地區地震。消息表示，地震只有一個震央；今次地震規模有1976年嘅唐山地震咁大、係台灣九二一大地震嘅六倍，但係今次震源好淺，所以對地面造成好大破壞力，又唔排除喺地震之後一個月之內，會再發生超過七級嘅地震 。今次地震係繼1976年8月16號四川松潘、平武兩縣發生 7.2 級地震以嚟，近32年發四川省內第一次 7 級以上地震（*睇：[[四川地震一覽]]*）。

### 地震預兆
喺地震發生之前，中國已經有啲專家預測到今次地震發生，早喺2006年已經提出預報，喺2008年4月26號同27號中國地球物理學會屬下嘅「天災預測委員會」入面得出結論，認為一年之內，川、甘、青交界附近可能發生6至7級地震，甚至有人計到大概係5月8號咁上下時間。不過阿壩州防震滅災局就當係謠言，好多人聽到個消息走去問，防震滅災局就話係啲人聽錯，應該地質災害，唔係地震災害。不過都有人懷疑係咪真係有人預先知道，中國地震局嘅專家反駁，話全世界都無人識得預測地震，呢啲傳聞只係無稽之談。

不過呢次地震之前，懷疑發生過啲好多人認為係地震先兆嘅現象，例如有人話喺2008年5月10號，四川綿竹市西南鎮檀木村，就出現大規模蛤乸遷徙。有動物學家話，動物對地殼變動嘅感受敏感過人，所以佢哋預測到都唔奇。不過都有人懷疑呢啲講法，有網友就話呢啲蛤乸遷徙唔係呢幾日發生，而係早幾年嘅事，早到2006年4月喺重慶，應該同地震無關。

## 災情
今次地震，造成嚴重破壞同人命損失，其中喺地震中心地帶嘅汶川縣臥龍特別行政區、三江鄉、漩口鎮係重災區，因為地震破壞，啲道路交通已經完全中斷，好難入到去做嘢，加上通訊中斷，入面6萬人生死未卜
。而喺四川省人口密集嘅地區，根據官方統計已經死咗成過萬人。喺離汶川一百公里嘅都江堰市一間冧咗嘅學校，就發現60個活埋嘅學生屍體，係其中一個災情最慘重嘅地區。除此之外，災區有多間校舍倒冧，五千幾個學生遇難同埋失蹤，其後揭發學校涉及「豆腐渣」工程。

地震死人多數因為冧樓埋住啲人，幾日無水飲無嘢食而死。而今次地震嘅救災工作重做緊，所以實際死傷人數重未計到，到2008年6月中計，死亡人數已經近7萬，有37萬幾人受傷，1萬7千幾人失蹤。

## 參考

## 拎

* Magnitude 7.9 - EASTERN SICHUAN, CHINA 美國地質調查所地震資料
* 中國地震局關於四川汶川縣地震的資料
* 土豆網：地震發生瞬間，大學宿舍手機實拍

 
類:21世紀地震
黃毓民

**黃毓民**（），學名**誼道**，花名「教主」、「癲狗」，係香港本土派政治人。

佢係激進民主派社會民主連線創黨主席，以及普羅政治學苑、癲狗周刊以及癲狗日報嘅創辦人。2008至2016年做第4、5屆香港立法會議員。佢主持節目言論火爆所以俾人叫「癲狗」。

## 屋企
黃毓民祖籍廣東陸豐，香港出世。老婆江金滿係臺灣人。兩公婆生咗三個仔：大仔特漢（原名特禮）、二仔特舜、細仔特孝。長孫（特漢個仔啟聖）喺2008年出世，另一個孫喺2016年出世。曾經喺旺角開過一間台灣牛肉麵鋪頭。

2020年1月11號晚黑8點，黃毓民喺Facebook發帖指二仔特舜喺美國突然逝世，未有透露死因。

## 早年
佢喺珠海書院新聞系同傳播系教過書，做過系主任，所以又有人叫佢做「流氓教授」。

1993年喺亞洲電視主持《龍門陣》節目而出名，又喺香港商業電台主持過《毓民七鐘敘》、《政事有心人》等烽煙節目。黃毓民對台港事務同中國文化歷史都好有研究。

***媒體製作**：黃毓民主持節目，言論火爆兼青筋暴現，所以畀人安個花名叫「癲狗」。佢唔介意呢個稱呼，重出過報紙雜誌叫做《癲狗日報》同《癲狗週刊》，之後摺埋。2018年3月18號，癲狗日報推出網上版復刊。佢而家搞網台Myradio，同主持部份節目。

## 從政
### 開始
2006年中開始組織政黨「社會民主連線」，又做埋社民連發言人。2008年喺九龍西選區當選立法會議員。
### 掟蕉
2008年，佢曾經嚮曾蔭權讀施政報告嗰時，因為生果金件事唔滿意而喺立法會掟蕉。
### 「真不該」
2009年3月24號，陳偉業响財務委員會特別會議期間批評林瑞麟，認為官員為咗去四川探熊貓就趕住去，香港市民响內地有困難要協助嗰陣特區政府就懶理。林瑞麟居然回答內地事務特區政府係冇得插手干預，否則就係唔尊重中央政府。面對如此涼薄言論，黃毓民有感而發講咗句：「仆街啦快啲去！」句說話引起網民關注。其後唐英年高調批評及發信立法會批評呢件事。

3月27號，梁國雄响財委會特別財委會發言，使用「仆街」反駁唐英年嘅投訴。署理教育局長陳維安向主席劉慧卿表示不滿。劉裁定梁語言粗鄙，梁不滿裁決，講多次「仆街」來反駁，跟住自己離席走咗。

4月2號，黃毓民响立法會會議用北方話發言批評財政預算案，指預算案犯九宗罪，認為財政司曾俊華做咗「不該」做嘅嘢。「真不該」字面意思即係「真係唔應該」，不過北方話讀「真不該」（bù gāi）聽落似粵語「真仆街」（puk1 gaai1）。

### 五區公投
2010年1月，黃毓民、陳淑莊、梁家傑、陳偉業同梁國雄5位議員一齊辭職，並參加補選，話借補選畀市民搞「變相公投」，為香港2012年政改方案表態，即係「五區公投」。結果，毓民喺補選攞到 60,395 票，成功重返立法會。

### 「票債票償」行動

2011年，黃毓民退出社民連，並另起爐灶成立人民力量，針對民主黨同民協喺2010年就香港2012年政改方案投贊成票，要喺第4屆香港區議會選舉入面向佢哋狙擊，將佢哋拉落馬。但係，由於人民力量同時亦有同公民黨、社民連（公社兩黨）嘅候選人直接競爭，加上佢哋嘅行動成功嘅話，就係令親政府陣營增加議席，所以有啲人會認為佢咁做係中共背後策劃，對部分泛民主派人士進行鎅票。

### 連任立法會
2012年，黃毓民成功冧莊立法會議員。
### 掟杯
2014年，因為對梁振英嘅施政倒行逆施表示反感，而喺立法會掟玻璃杯，之後俾政府告，對薄公堂好耐之後，終於打甩咗單管司。
### 淡出
2016年，黃毓民夥拍馬愉生參加第6屆香港立法會選舉九龍西選區地區直選，票數僅僅輸畀以最少票當選嘅青年新政游蕙禎，連任失敗。之後，佢多次公開話自己唔會再去參選立法會，不過佢嘅言論依然影響到政局，公司同事馬愉生亦有喺2019年參選區議會，結果馬愉生落選。2020年，因應香港國家安全法，黃毓民移居台灣。

## 大氣同網絡電台主持
### [[商業電台]][[雷霆881]]
*《成人知己》（1994年）
*《毓民七鐘聚》（1995年，逢星期一至五 19:00）
*《傳媒監察力》（1995年—2000年）
*《政事有心人》（1995年－2004年5月，逢星期一至五 19:00）
*《不談風月》（2004年10月－2005年7月，逢星期六 23:00－00:00）

### [[MyRadio]]
*《毓民踩場》（2007年2月－ 而家，逢星期一同星期四 22:00－23:30）
*《歷史在笑（壹）五四運動》（2013年1月－12月18號，逢星期三）
*《大香港早晨》（2014年3月17號－2017年3月31號 同熱血時報聯播，逢星期一同五 08:00－10:00，2017年3月31號開始冇聯播）
*《毓民踢爆》（2016年10月12號－而家，YouTube同Facebook直播，逢星期一同五 不定時）
*《毓民會客室》第一季（2017年2月4—5月6號，逢星期六22:00—23:00）
*《歷史在笑（貳）容共與清黨》（2017年5月20號— 而家，逢星期六22:00—23:00）
*《今晚開你波》（2017年8月15號— 而家，逢星期二21:00—22:00）
*《那些年》（2017年12月— 而家，逢星期六23:00—23:30）

### [[東網電視]]
*《可大可小》、《毓民踢爆》（2008年5月－？）
*《毓民特區》（2018年-）

## 著作

## 參考

## 出面網頁

* 
* 

類:前香港立法會議員
貨物崇拜

**貨物崇拜** (英文：，亦有人譯做「船貨運動」)，係一種宗教形式，特別會出現喺一啲與世隔絕嘅落後土著度，啲土著見到啲外來嘅先進嘢，然後當係神咁拜。

最出名嘅貨物崇拜，係喺第二次世界大戰嗰陣，美軍喺萬那杜塔納島起咗個臨時基地，嗰陣時島上面嘅土著見到美軍喺啲「大鐵船」（戰船）度走出嚟，都覺得好驚訝；另外又有啲「大鐵鳥」（軍用飛機），又會運一啲著住美軍軍服嘅人嚟，除咗美軍，重有好多物資。啲土著見到都好驚訝，覺得啲大鐵船同埋啲大鐵鳥好犀利，而且啲美軍又畀啲物資啲土著。

結果啲土著就當咗呢啲美軍係神，而神會帶畀佢哋好多貨物，又好食又好用。第二次世界大戰打完之後，美軍走晒，留低一啲美軍軍服同一啲貨物。啲土著就認為啲貨物係有神奇力量，又相信神──即係啲美軍──有日會返嚟，重會帶埋好多貨物，展開一個幸福新時代。但係一路等一路等，等咗成四十幾年美軍都無返去。啲土著就自己發展出一套敬拜儀式，拜美軍軍服同貨物。

## 參考

## 拎
* Vanuatu cargo cult marks 50 years (BBC News)
* Information on the Jon Frum Cargo Cult (still active)
* Contemporary Cargo Cults by John FitzGerald
* Western Oceanian Religions
* 2006 Smithsonian Magazine article entitled: "In John They Trust."
* Cargo cults includes a bibliography
* Account of a Visit to a Jon Frum Village in 2005
* Air Force Magazine, January 1991, Vol. 74, No. 1. Summary from the guys who fly those Cargoes.
* Cabinet Magazine article
* Cargo Cult YouTube Video
烏蠅

**烏蠅，**又叫**蠅**或**蒼蠅**，係雙翅目短角亞目昆蟲嘅總稱，全世界約有3,000種。

成蟲飛嘅能力非常勁，可以盤旋，或高速飛行高速轉方向。

## 生態嘅重要性
烏蠅多數食爛嘅有機物，喺人嘅生活環境，會污染食物，傳播痢疾呢啲病。

喺生態系中，烏蠅嘅幼蟲係動植物嘅分解者。

## 生活史
烏蠅係完全變態嘅昆蟲（卵、幼蟲、蛹、成蟲）。

烏蠅喺爛肉或屎呢啲爛嘢上面生蛋，幼蟲孵化之後就食呢啲爛嘢。

## 睇埋
* 捕蠅草 - 北美產嘅食蟲植物。
* 東方果實蠅 - 破壞果實嘅害蟲。
* 大花草（Rafflesia） - 世界最大嘅花，用烏蠅嚟授粉。
* 蒼蠅座 - 星座之一，喺南極附近，北半球睇唔見。
* 別西卜（Beelzebub） - 舊約聖經中嘅惡魔。
* 蠅量級 - 拳擊 48 - 50 公斤級。


Image:White maggot.JPG|蛆
Image:House fly leg.jpg|烏蠅腳
Image:Flies around 60 watt light globe.jpg|蒼蠅俾燈光吸引（夏天）
Image:Mouche_indéterminée.jpg
Image:Fly in GSCAS2.jpg|停喺玻璃上面嘅烏蠅
Image:Fly in GSCAS.jpg|停喺玻璃上面嘅烏蠅
耶魯粵語拼音

，簡稱（英文：Yale romanisation of Cantonese），係一套由黃伯飛（Parker Po-fei Huang）同Gerard P. Kok一齊發明嘅羅馬化廣東話拼音方案。

因為呢個拼音方案用嘅字母與英語比較相似，所以識英文、學粵語嘅人多數覺得呢個拼音方案比較容易。香港中文大學嘅雅禮中國語文研習所嘅粵語課程會用耶魯拼音。耶魯大學、東京大學同英屬哥倫比亞大學嘅粵語課程都係選擇用耶魯拼音。

耶魯粵語拼音分兩種，家下多數都會用嘅係1994年修訂過嘅方案，另外一種就係1973年最初用嘅版本，有人會叫佢做「耶魯（正統）」。

## 聲母

## 韻母

*韻母 m 同埋 ng 係單獨存在嘅鼻音音節，唔同其它輔音組成音節。

## 聲調

*由於聲調符號唔方便打字，聲調有時用數字1至6嚟表示。
*喺現代粵語，好多時唔會將陰平聲區分為高平同高降，因此好多時本來讀做高降聲嘅字標成高平聲。

## 例子

## 拎
*廣東話拼音輸入法（以「耶魯粵語拼音」）
原居民

**原居民**，又叫**原住民**、**土著**、**土人**，係一早、原先已經住喺一笪地方嘅人。呢個係相對於「移民」、「遲啲先搬去嗰度」、「外來人」嘅一個概念。

## 睇埋
*香港原居民

類:原居民
馬路天使 (電影)

《**馬路天使**》係1937年明星影片公司攝製嘅一部黑白電影，有人認為係1930年代中國電影嘅代表作。周璇、 趙丹、魏鶴齡、趙慧深主演；袁牧之導演。

## 簡介
陳少平（趙丹）係個位性格開朗嘅後生仔，喺佢閣樓對面住咗兩個從東北流亡嚟到嘅姐妹。家姐小雲（趙慧深）淪為妓女，妹妹小紅（周璇）喺酒樓賣唱。為幫小紅避開流氓，陳少平帶走小紅。冇耐，啲流氓搵上門，小雲為掩護小紅，俾流氓吉死。

## 周璇嘅歌
片中周璇唱嘅《四季歌》、《天涯歌》非常受歡迎，而家成為中國電影歌曲嘅經典代表。憑呢套片成名嘅周璇，仲俾人叫「金嗓子」。

## 評價
因為電影喺上海發行時，由於對暴政嘅描寫俾人讚。今時今日，一般認為《馬路天使》係1930年代左翼電影嘅代表作。第24屆香港電影金像獎協會選呢套戲入最佳華語片一百部，排名11位。

## 攷
*《馬路天使》捧紅金嗓子周璇趙丹靠天使轉型 
*1937年·上海都市電影《馬路天使》

類:1937年電影
汶川

**汶川**（）喺四川偏西，家下係阿壩藏族羌族自治州入面一個縣，叫**汶川縣**。佢係中國四個羌族聚居縣之一。汶川縣因汶水所以叫汶，據《元和郡縣誌》講：「梁置汶川縣，因縣西汶水為名。」。汶同泯係同源字，汶水就係泯江。呢度亦都係建立夏朝嘅大禹嘅故鄉。

## 汶川地震

2008年5月12號，汶川一帶發生黎克特制8.0級強烈地震，帶嚟嚴重嘅破壞。縣城同縣裏面嘅映秀鎮已有過萬人死傷。由溫家寶親自到場指揮救人。

## 出邊參考
* 汶川縣簡介
四川

**四川**（；西南官話：；客家話：Si-tshôn；普通話拼音：；郵政式拼音：**Szechwan**），簡稱**川**（）或**蜀**（），喺中國中間偏西南地方。家下係中華人民共和國一個省，叫**四川省**，省會喺成都。四川歷史悠久、物產豐富、風光秀麗，所以被譽為「天府之國」。

## 史
北宋真宗咸平年間，佢哋將原本喺四川一帶嘅川峽路一分為四，設立益州路、梓州路、利州路和夔州路，合稱為「川峽四路」，簡稱「四川路」，四川個名就係咁嚟。

## 名勝

四川有五樣嘢列咗做世界遺產，其中最出名係四川大熊貓棲息地。另外重有九寨溝風景區、峨眉山同樂山大佛。
四川地震一覽

中國四川省曾發生過好多次地震，其中黎克特制超過6級有：

## 延伸閱讀
*《四川地震資料匯编》
阿壩

**阿壩**（亦作**阿垻**），全名**阿壩藏族羌族自治州**，通稱**阿壩州**，係喺中華人民共和國四川西北部一個自治州，喺青海、甘肅交界之間，面積83426平方千米，人口81.3萬（1999年）。
黃大仙站

（）係港鐵其中一個車站，響香港九龍黃大仙下邨對出一段龍翔道地底，喺1979年10月1號隨住修正早期系統啟用。

## 車站結構
### 車站樓層

### 車站大堂
#### 車站商店及自助服務

### 出入口

*A - M2新光中心
**新光中心、鳳凰新邨、聖母醫院、嗇色園西醫診所、沙田坳道、豪苑、黃大仙醫院
*B - 嗇色園黃大仙祠
**B1 - 浸信會天虹小學、龍翔官立中學、龍翔辦公大樓、龍翔道、馬仔坑遊樂場、黃大仙上邨
***設有失明人士引導徑往返地面
**B2 - 龍翔道、黃大仙祠牌樓
***設有失明人士引導徑往返地面
**B3 - 黃大仙中心北館、嗇色園黃大仙祠
***設有鈄道及失明人士引導徑往返地面
*C - 黃大仙下邨
**C1 - 香港造口人協會、鳳舞街、龍翔道、路德會龍安展能中心、摩士公園、摩士公園游泳池
**C2 - 癌症綜合服務中心、兒童癌病基金、家計會黃大仙診所、人力資源培訓中心、國際社會服務社、黃大仙下邨、公共圖書館、黃大仙官立小學  
***設有輪椅升降台往返地面
*D - 黃大仙中心南館
**D1 - 聖公會聖十架堂、嘉諾撒小學、城寨社區會堂、龍翔道、鄰舍輔導會、警署、新蒲崗、聖公會護養院
**D2 - 現祟山、巴士總站、正德街、社區中心、香港職業發展服務處、鄰舍康復服務、東頭村道
**D3 - 黃大仙中心南館、香港基督教女青年會
*E - 沙田坳道（只作入口使用）

### 鄰接車站

## 接駁交通
*九巴：
**82X - 濱景花園 ↺ 黃大仙
**85M - 錦英苑 ↺ 黃大仙
**211 - 翠竹花園 ↺ 黃大仙站
**其他路線：2F、3C、7M、9、10、11、11C、33、33B、38、38P、40、40A、40P、42C、61X、62X、69C、74A、75X、80、80A、80P、84M、89、89B、214、214P、234D、252X、258A、258D、258P、258S、258X、259D、259X、267X、268A、268C、268P、269C、269S、290、290A、290B、290X、X42C、N290
*城巴：
**55、A26、A28、A29、E22、E22A、E22C、E22P、E22S、E22X、N29、NA29
*過海隧道巴士：
**106、106A、106P、113
*九龍專線小巴：
**18M - 慈雲山（北） ↔ 黃大仙站
**20M - 新蒲崗（康強街） ↔ 黃大仙站
**33M - 海港花園 ↔ 黃大仙站
**37A - 黃大仙站 ↔ 慈雲山中心 / 毓華街
**37M - 黃大仙站 ↺ 慈雲山
**38M - 黃大仙站 ↔ 竹園北邨
**54S - 順利紀律部隊宿舍 ↔ 黃大仙站
**79M - 嘉峰臺（瓊東街）↔ 黃大仙站
**其他路線：33、54

## 利用狀況
由於本站位於黃大仙區核心，附近有好多人流聚集或經過嘅地方，例如：黃大仙廟、黃大仙上／下邨、龍翔廣場等，因此使用量相當高。喺平日繁忙時間、星期六、日同埋公眾假期期間，本站會非常繁忙。因此，使用本站出入閘嘅人流非常高，係黃大仙區4個港鐵車站中最繁忙同人流最多嘅車站。

而且，喺農曆新年假期同黃大仙誕期間，由於有眾多人流利用本站去黃大仙廟上香，因此會出現車站人流擠塞嘅情況，而需要喺本站B2出口實施車站人流控制措施。

此外，月台同大堂東面嘅入閘機同埋扶手電梯會喺返工時間、農曆新年假期同黃大仙誕開放，以疏導人潮。

啟德花園商場設有適用喺該站嘅港鐵特惠站，為用成人八達通嘅乘客提供港幣2元車費回贈。

## 上一站‧下一站

### 列車班次

## 出面網頁
* 港鐵公司－黃大仙站街道圖
* 港鐵公司－黃大仙站位置圖
* 港鐵公司－黃大仙站列車服務時間
九龍灣站

（）係港鐵嘅一個架空車站，喺九龍觀塘區九龍灣，響1979年10月1號啟用。本站裝有月台閘門。

九龍灣站側邊係港鐵九龍灣車廠，亦係港鐵公司總部大樓嘅所在地，而且發展咗上蓋物業德福花園。

## 車站結構
### 車站樓層

### 車站大堂
#### 車站商店及自助服務

### 出入口

*A - 港鐵總部大樓
**德福廣場、德福花園、恒生中心、港鐵總部大樓、港鐵九龍灣車廠、九龍灣工貿區、MegaBox、國際展貿中心、企業廣場、牛頭角下邨、公共運輸交匯處、觀塘道
***設有升降機、輪椅升降台及失明人士引導徑往返地面
*B - 淘大花園 / 東九文化中心
**淘大花園、淘大商場、德寶花園、德寶商場、彩盈邨、香港城市大學專上學院德福分部、機電工程署總部大樓、香港輔警總部、九龍灣室內運動場、啟業邨、九龍灣公園、臨興街、牛頭角下邨、醫療中心、宏天廣場、德福廣場、德福花園
*C - 德福廣場
**德福廣場、德福花園
***設有升降機及失明人士引導徑往返德福廣場

### 鄰接車站

## 利用狀況

九龍灣站附近喺九龍灣商貿區、住宅區、大型商場同多間學校，而且連接港鐵九龍灣車廠上蓋物業德福廣場及德福花園，加上九龍灣站喺往返位於九龍灣工業區內工商業大廈及商場免費穿梭巴士總站，因此車站一直有高企客流量，尤其喺平日繁忙時段，車站更成為嚴重擠迫「重災區」。2016年民建聯訪問千幾名市民，九龍灣站係排名第二迫嘅車站。

## 接駁交通
由於九龍灣站附近嘅綜合發展物業德福花園設有一個公共運輸交匯處，所以有唔少九龍灣工貿區穿梭巴士路線、巴士同小巴路線響公共運輸交匯處設置總站，方便返工人士同市民由港鐵站轉交通工具至附近嘅住宅區、工貿區、大型購物中心MegaBox同埋國際展貿中心等地。

而且九龍灣站近住觀塘道，亦有唔少乘客轉巴士路線往返唔同地區。

*九巴：
**5D - 德福花園 ↺ 紅磡
**其他路線：1A、2A、2X、3D、5M、6D、6P、11B、11C、11D、13D、13P、13X、14、14B、15、15X、16、17、28、33B、38、40、40A、40P、42C、62X、69C、74A、74C、74D、74E、74F、74X、80、80P、80X、83A、83X、88X、89、89B、89C、89D、89P、89X、93K、213X、234C、252X、258A、258D、258P、258S、259D、267X、268A、268C、269C、277A、277B、277E、277P、277X、292P、296C、X42C、X42P、N3D、N293
*城巴：
**589、A22、A29、E22、E22A、E22C、E22X、N29、N796、NA29
*過海隧道巴士：
**101、101X、671、671X、N121
*九龍專線小巴：
**51M - 麗晶花園 ↺ 九龍灣站
*新界專線小巴：
**1 - 德福花園 ↔ 西貢
**其他路線：102、102B
*跨境巴士
**觀塘跨境快線 - 藍田站 ↔ 落馬洲皇崗口岸／廣州（八達通轉乘優惠）
*市區的士站

## 利用狀況
九龍灣站近住九龍灣工貿區、住宅區同埋大型商場，而且港鐵九龍灣車廠上蓋有大型綜合發展物業德福廣場同埋德福花園，加上有大量乘客經呢個站轉穿梭巴士去MegaBox同埋國際展貿中心等地，因此平日繁忙時間、星期六、日及公眾假期客量非常高。

## 上一站‧下一站

### 列車班次

## 出面網頁
* 港鐵公司－九龍灣站街道圖
* 港鐵公司－九龍灣站位置圖
* 港鐵公司－九龍灣站列車服務時間
西康

**西康**（）係中華民國響中國西南地區設立嘅一個省，省會喺康定，喺中華民國嘅地理大區分類中屬西部地區。

## 歷史
中華民國北洋政府時期，已經將呢度劃做**川邊特別區**，準備建省。西康省響1939年1月1號正式成立。

1950年4月，中華人民共和國佔領西康省後，將省會搬到雅安。1955年9月，中共政府廢咗西康省，將原有嘅土地撥去四川省同西藏自治區。

## 地理
西康省嘅範圍，包括而家四川西面嘅阿壩藏族羌族自治州、甘孜藏族自治州、涼山彝族自治州、攀枝花市、雅安市，同埋西藏東面嘅昌都地區、林芝地區，面積大約45萬平方公里。

地勢方面，西康省西面係青康藏高原（因為西康省廢咗，所以而家只係叫青藏高原）嘅一部份；中部係有怒江、金沙江、瀾滄江等河流流過嘅縱谷地帶；東面係四川盆地嘅一部份。
Pneumonoultramicroscopicsilicovolcanoconiosis

**Pneumonoultramicroscopicsilicovolcanoconiosis**（；有時咁結尾 **-koniosis**），據牛津字典講，係世界上最長嘅英文字，定義 "a factitious word alleged to mean 'a lung disease caused by the inhalation of very fine silica dust found in volcanoes' but occurring chiefly as an instance of a very long word."，意思係『火山肺矽病』。因為吸咗矽（火山又好，其他情況都好）而出嘅病叫 『Silicosis』。

呢 45 個字母又叫 *P45* ，係第一次喺 1939年嘅 「supplement to the *[[Merriam-Webster]] New International Dictionary, Second Edition*」 度出現。 
## 睇埋
* :en:Longest word in English
* :en:Floccinaucinihilipilification
* :en:Antidisestablishmentarianism
* :en:Taumatawhakatangihangakoauauotamateapokaiwhenuakitanatahu

## 攷
高達

**高達**可以係：

* 尚盧．高達，法國新浪潮導演。
* 種虛構嘅機械人，首次出現於日本卡通片機動戰士高達。
* 現代香港從政者李永達嘅花名。
* 高達，南宋將軍。
花灑

**花灑**，又叫**花灑頭**，係沖涼房有嘅淋浴設施，將水分成好多水柱噴出嚟。

以前，有套麗的電視連續劇《IQ成熟時》，女主角莊靜而個花名，就係叫做「花灑」。

## 睇埋

*企缸

類:沖涼房
永樂街

**永樂街**（**Wing Lok Street**）係香港香港島近上環電車總站南面嘅一條街，歷史悠久。近街嘅鋪頭好多都係賣南北貨海味「鮑參翅肚」嘅，所以係有名嘅**海味街**。條街全長950米，東西走向，沿途經過德輔道中、林士街、文華里、禧利街嘅港鐵上環站A2入口、急庇利街、摩利臣街、德輔道西等。 

永樂街處於低窪地帶，所以落大雨嘅時候，部分地段會水浸及腰，成幾尺水，海味乾貨嘅老闆就損失慘重，叫晒救命。呢個問題，香港政府話整緊，幾年後就會搞掂。而家有水浸，就用短訊通知先。

## 鄰近
* 上環市政大廈
* 西港城
* 文華里
* 中遠大廈

## 參考

*上環永樂街地圖
西港城

**西港城**（）係香港上環一座商場，喺德輔道中323號。

## 北座
西港城嘅前身係舊上環街市北座，喺1906年起，用英國愛德華式建築風格，用紅磚砌花崗石造地基，底層入口有個大圓拱，有歷史價值。大樓最初係船政署總部舊址，後來成為街市。舊上環街市北座自1989年起空置。

1990年，呢度俾港英政府嘅古物古蹟辦事處列為香港法定古蹟。1991年，由土地發展公司（即係而家嘅市區重建局）將大樓全面修葺，改造成具有香港文化特色嘅傳統行業同埋工藝品中心。係2003年由市區重建局再做活化工程，加添咗主題餐廳同埋幾間特色鋪頭。

西港城裏面部分舖頭，原來係附近一帶嘅老字號，當中包括古玩同埋特色手工藝品。2樓嘅布匹專賣店，都係由已經遷拆嘅花布街（中環中心現址）搬過嚟西港城嘅。

西港城原本有上下2層，修葺期間起多2層，成為共4層嘅建築，頂樓開咗間懷舊舞酒樓，叫做「大舞台」，樓底特高，係想走高檔賣點嘅食肆。

## 南座
1983年上半年，舊上環街市南座因為起地下鐵路港島綫第二期建築工程而拆咗，原址重建為上環市政大廈。其中地下至二樓三層係現時嘅上環街市（Sheung Wan Market）。

## 相

File:HK SW Western Market street art 1.jpg|西港城附近嘅路面美化特色
File:HK Sheung Wan Western Market Landmark 1.jpg|西港城地標
File:HK Sheung Wan Western Market New Year Plants 1.JPG|2008年嘅農曆新年


File:HK Western Market arts The Grand Stage 1.jpg|西港城大舞台飯店
File:HKWesternMarket TheGrandStage 1.jpg|婚宴喺西港城
File:HKWesternMarket TheGrandStage 2.jpg|西港城嘅頂層


## 交通
*香港電車上環總站，喺西港城東邊。

亦可以搭新巴18、905、914，港鐵亦都去到上環站B出口。

## 附近
*信德中心
*港澳碼頭 (香港)

## 參考

## 連出去
*西港城
中區行人天橋系統

**中區行人天橋系統**，又叫做**中環行人天橋網絡**，係香港港島北部，近維多利亞港，中西區嘅一套大型行人天橋網絡設施。 

系統由香港政府同埋中環各大地產發展商分期起。發展商包括香港置地、怡和、信德集團等，喺一啲地方起有樓梯同電梯，而部份連接兩座大廈嘅天橋，重有冷氣。係金鐘一帶，另有一個行人天橋系統，暫時同中環嘅行人天橋系統冇連埋一齊。

## 功能
中區行人天橋系統係吸引人流客流嘅有利設施，實行人車分隔，一方面令行人有個交通安全兼舒適嘅環境，另一方面令啲汽車去得快，唔使等紅綠燈。重畀人另一角度觀賞城市景色，吸引遊客同埋消費買嘢。

## 中環系統


File:HK Central Temple Fair 421 bridge.jpg|中區行人天橋向北擴展至中環碼頭嘅部份
File:HK Macau Ferry Pier 60421.jpg|海傍段嘅行人天橋地圖
File:HK Central walkway 1.jpg|中環段嘅行人天橋地圖
File:HK Central Walkway System harbour view 6.jpg|係中區行人天橋上可欣賞維多利亞港海景
File:HK Connaught Road C ChinaChem Plaza 2 CMA.JPG|中區行人天橋系統近華懋廣場2期


### 範圍
* 東：中環置地廣場、太子大廈、港鐵香港站、中環站
* 南：中環恒生銀行總行、中環至半山自動扶梯系統、中環蘇豪區、半山干德道
* 西：上環信德中心、港澳碼頭、港鐵上環站
* 北：香港國際金融中心、中環碼頭、港鐵香港站

### 連接建築物
* 香港國際金融中心
* 香港大會堂
* 怡和大廈
* 交易廣場
* 香港郵政總局
* 環球大廈
* 遮打大廈
* 歷山大廈
* 香港文華東方酒店
* 太子大廈
* 皇后大道中九號
* 東亞銀行總行
* 渣打銀行大廈
* 置地廣場
* 中建大廈
* 中匯大廈
* 恒生銀行總行大廈
* 中環街市
* 海港政府大樓
* 維德廣場
* 信德中心

## 金鐘系統

### 範圍
* 東至：中信大廈、港鐵金鐘站
* 南至：香港公園、中銀大廈
* 西至：和記大廈、美國國際集團大廈、長江集團中心
* 北至：香港大會堂

### 連接建築物
* 太古廣場三期
* 中信大廈
* 太古廣場
* 統一中心
* 海富中心
* 金鐘廊
* 遠東金融中心
* 力寶中心
* 金鐘道政府合署
* 東昌大廈
* 美利道停車場大廈
* 中銀大廈
* 長江集團中心、長江公園
* 香港公園
* 花旗銀行大廈、花旗銀行廣場
* 美國銀行中心
* 和記大廈
* 美國國際集團大廈（簡稱AIG大廈） http://www.skyscrapers.cn/city/asia/cn/hk/hk_skyscrapers_AIG_tower.htm

## 出面網頁

*香港政府 交通諮詢委員會文件 2001年5月
*香港臨時立法會 財務委員會 工務小組委員會 討論文件 1997年11月
*建議全球第一個空中走廊之城 2002年11月文章
*《香港天橋：空中走廊綿延別樣風情》
*當局計劃增建天橋及長廊，接駁原有天橋系統，由西區 中山紀念公園沿海濱通至銅鑼灣。
兆康站 (屯馬綫)

**兆康站**（；）係香港一個鐵路車站。響港鐵之上，隔籬係兆康站，可以響度轉車。個站響新界屯門兆康苑東面，響正屯門河上面。兆康站係西鐵屯門區兩站之一。喺早期規劃嗰時，曾經叫**屯門北站**（；英文：**Tuen Mun North Station**）。

## 車站結構
兆康站大堂一頭一尾都設有公共運輸交匯處，分別連接青山公路同埋青麟路，方便乘客轉巴士、小巴同埋的士。輕鐵客務中心曾經設喺屯馬綫兆康站入面，已經閂咗。

呢個站係同埋嘅轉車站，因此係重要嘅轉車站之一。

### 車站樓層

### 車站大堂
*「出站」收費器
*八達通增值機
*八達通票值查閱機
*單程車飛售票機
*洗手間
*郵筒（近E出口）
*商舖（例如：銀行自動櫃員機，便利店，洗衣店，餅店等等）

### 車站月台
兆康站設有2個月台，並以島式月台方式排列，所有月台都喺車站起嗰時裝咗月台幕門。車站月台位於屯門河上面以高架形式興建，但月台同位於地面嘅輕鐵月台平排。

### 車站出口

*A - 彩暉花園
**彩暉花園、河傍公園、屯門醫院
***設有失明人士引導徑往返出口
*B - 輕鐵
**B1 - 輕鐵2號月台（610綫屯門醫院往屯門碼頭總站、614綫鳳地往屯門碼頭總站、615綫青松往屯門碼頭總站、751綫友愛）
***設有失明人士引導徑往返地面
**B2 - 輕鐵2號月台（610綫屯門醫院往屯門碼頭總站、614綫鳳地往屯門碼頭總站、615綫青松往屯門碼頭總站、751綫友愛）
***設有失明人士引導徑往返地面
*C - 兆康苑
**C1 - 輕鐵1號月台（610、614、615綫元朗總站、751綫天逸）、輕鐵5號月台（505綫三聖總站、614P綫鳳地往屯門碼頭總站）
***設有失明人士引導徑往返地面
**C2 - 輕鐵6號月台（615P綫麒麟往屯門碼頭總站）、青山醫院、麒麟圍、兆康苑、紫田村
**C3 - 輕鐵1號月台（610、614、615綫元朗總站、751綫天逸）、輕鐵5號月台（505綫三聖總站、614P綫鳳地往屯門碼頭總站）
***設有失明人士引導徑往返地面
*D - 失物及學生乘車優惠計劃辦事處
**輕鐵2號月台（610綫屯門醫院往屯門碼頭總站、614綫鳳地往屯門碼頭總站、615綫青松往屯門碼頭總站、751綫友愛）、失物及學生乘車優惠計劃辦事處、兆康苑平台
***設有升降機及失明人士引導徑往返地面
*E - 新慶村
**新慶村、茵翠豪庭
***設有失明人士引導徑往返出口
*F - 嶺南大學
**嶺南大學、聚康山莊、清涼法苑、富泰邨、興德學校、名賢居、叠茵庭
***設有斜道往返地面

### 鄰接車站

## 接駁交通
兆康站喺九廣西鐵起之前，九廣鐵路公司一早已經設立輕鐵兆康站，因此九廣西鐵設計初期，早已計劃將兆康站發展成西鐵同埋輕鐵嘅綜合轉乘車站，所以車站設有大量行人通道連接輕鐵月台，方便乘客由西鐵綫轉輕鐵路綫往返屯門各區。

此外，兆康站南北兩端設有2個公共運輸交匯處，交匯處分別係兆康站（南）公共運輸交匯處，同埋兆康站（北）公共運輸交匯處，設有巴士、小巴同埋的士站，並設有港鐵巴士路綫K51同K58畀乘客轉巴士去富泰邨、大欖或青山灣等地。

*鐵路
**兆康站（八達通、全月通、全日通免費轉乘優惠）
*巴士
**港鐵巴士（八達通、全月通、全日通免費轉乘優惠）
***K51 - 富泰 ↔ 大欖
***K51A - 富泰 ↔ 掃管笏
***K58 - 富泰 ↔ 青山灣（淨係喺平日繁忙時間提供服務）
**九巴
***63X - 洪水橋（洪福邨）↔ 佐敦（西九龍站）
***67M - 兆康苑 ↔ 葵芳站
***67X - 兆康苑 ↔ 旺角東站
***68A - 元朗（朗屏邨）↔ 青衣站
***258A - 洪水橋（洪福邨）→ 藍田站（經田廈路及屯門公路-紅橋至屯門市中心段）
***258P - 洪水橋（洪福邨）↔ 藍田站
***261 - 三聖 ↔ 粉嶺祥華邨
***261P - 兆康苑 ↔ 上水天平（淨係喺平日繁忙時間提供服務）
***267X - 兆康苑 ↔ 藍田站（淨係喺平日繁忙時間提供服務）
***960P - 洪水橋（洪元路）→ 銅鑼灣（維園）
***960S - 富泰 → 銅鑼灣（維園）（淨係喺平日早上繁忙時間提供服務）
***960X - 洪水橋（洪元路）→ 鰂魚涌（英皇道）（淨係喺平日早上繁忙時間提供服務）
***P960 - 兆康站（北） ↔ 灣仔（北）（經銅鑼灣）
***N260 - 屯門碼頭 ↔ 美孚
**城巴
***50 - 屯門（菁田及和田） ↔ 尖沙咀（九龍站）
***55 - 屯門（菁田及和田） ↔ 觀塘碼頭（只限平日繁忙時間服務）
***56 - 屯門（菁田及和田） ↔ 上水（天平邨）
***950 - 屯門（菁田及和田） ↔ 會展站
***955 - 屯門（菁田及和田） ↔ 西灣河
***B3A - 山景邨 ↔	深圳灣口岸
***N50 - 屯門（菁田及和田） ↔ 尖沙咀（九龍站）
***N969 - 銅鑼灣（摩頓台） ↔ 天水圍市中心	
**龍運巴士
***A34 - 洪水橋（洪元路） ↔ 機場（地面運輸中心）
***E33P - 兆康站（南） ↔ 機場（地面運輸中心）
*小巴
**新界專線小巴
***42 - 青磚圍 ↔ 屯門市中心
***46 - 富泰 ↔ 屯門市中心（八達通轉乘優惠）

## 利用狀況
由於兆康站係輕鐵嘅轉車站，再加上係輕鐵嘅中心點，有唔少乘客使用本站。加上兆康苑對外巴士線唔多，所以有唔少兆康苑居民坐屯馬綫出市區。

## 上一站‧下一站

### 列車班次
（由2009年8月16號開始）

## 出面網頁
* 港鐵公司－兆康站街道圖
* 港鐵公司－兆康站位置圖
* 港鐵公司－兆康站列車服務時間
香港佐治五世紀念公園

**香港佐治五世紀念公園**（）係香港一公園同遊樂場，喺西營盤東邊街，行政上歸中西區，由康樂及文化事務署管。設施有硬地球場、籃球場，以及七人足球場。

## 史
公園係喺1936年起，嗰年1月英王佐治五世駕崩，香港政府就用佢個名來同香港兩個公園。另一個係九龍佐治五世紀念公園，喺油尖旺區）改名。香港佐治五世紀念公園嘅外牆，係由古老嘅大麻石整嘅，再加埋好多好耐歷史嘅細葉榕樹。

## 園內
場入面重有個標準足球場、標準籃球場，同埋兒童遊樂場。

公園入面南邊有間註冊慈善機構（香港保護兒童會）嘅幼兒院——譚雅士幼兒學校。

## 位置
*北面係有好多古老細葉榕樹同埋石牆樹而聞名嘅醫院道
*西面接住長命斜嘅東邊街（以前經常有啲超重貨車喺度落山，令到有交通意外，搞出人命）
*南面高街
*東接港燈變電站

## 實景

File:Sign in King George V Memorial Park, Hong Kong 02.jpg|香港佐治五世紀念公園嘅細葉榕樹有好多年歷史
File:HK KingGeorge5 MemoPark Trees 60402 Up6.jpg|香港佐治五世紀念公園嘅古老大石牆同埋細葉榕
File:Light Lantern in KGVMP HK.jpg|香港佐治五世紀念公園嘅維多利亞式街燈
File:HK King George 5 Court 60402 6.jpg|香港佐治五世紀念公園足球場同附近環境風光
File:2007-04-01 001.jpg|香港佐治五世紀念公園足球場（高空拍攝）


## 鄰近建築物
*歷史悠久同以婦產科聞名嘅贊育醫院新院
*菲臘牙科醫院
*西營盤賽馬會分科診所
*古色古香嘅高街西營盤社區綜合大樓 以前係精神病院，同埋麻瘋病院（街坊又叫做**鬼屋**）
*港島總區刑事總部
*戴麟趾育嬰健康院
*戴麟趾美沙酮中心

## 禁煙安排
場地全面都禁煙。

## 交通
*巴士
**上路車西行經般含道
**下路車西行經皇后大道西
*小巴
**上路車經高街
**下路車西行經皇后大道西
*港鐵
**港島綫西營盤站

## 出面網頁
*1936年 '''佐治五世紀念公園'''古樹名冊
*香港保護兒童會歷史
*菲臘親王牙科醫院1981年成立
* 官方網頁

類:香港遊樂場
廣東道

**廣東道**（）係香港一條馬路，響九龍半島西便，由半島頭尖沙咀向北伸入官涌、油麻地，直至旺角，差啲到深水埗。佢南便接住梳士巴利道，而北面就駁住荔枝角道。廣東道大致同彌敦道平行。因為規劃變化，家下廣東道有少部份係斷開，分成四截。全香港最大嘅門牌冧巴，就響廣東道，即係旺角1239號。

## 歷史
1887年，九龍倉碼頭側邊開咗條馬路，當時英文叫***'，中文叫'''麥當奴道'''。個名以當時[[香港總督]][[麥當奴]]命名。到咗[[1909年]]3月，為免同[[香港島]]另一條[[麥當奴道]]撈亂，佢就同附近街道一樣，改用香港附近通商各城為名。[[九龍]]呢條麥當奴道，就以當時[[大清]][[廣東]][[廣州|省城]]為名，即後尾[[中華民國]]同[[中華人民共和國]]嘅[[廣州|廣州市]]。就咁，條路英文就叫***'，中文就由於翻譯失誤，誤譯**省城道**做**廣東道**。

條路跟住九龍市區向北發展而伸長。佢原本係貼近半島西岸，不過多次填海之後，除咗尖沙嘴一段，同海隔好遠。1970年代，香港政府將官涌近佐敦道碼頭一段，向西改駁渡船街，而側邊一段路，亦變成九龍佐治五世紀念公園。所以，佐敦道以南以北兩段就斷開咗。佐敦道以北路段，近窩打老道，因為規劃咗做油蔴地果欄斷開。後尾香港房屋協會響油蔴地近眾坊街起駿發花園，呢段廣東道剷走咗來起呢個屋苑。

九廣鐵路公司計劃起九龍南線嗰陣，有諗過響尖沙嘴海港城邊起廣東道站，同海港城業主九龍倉傾，不過因為傾成本分擔傾唔掂數，最後都冇起到。不過近官涌嘅九龍西站，都係響廣東道側邊，就響舊時佐敦道碼頭巴士總站個位度。

## 沿路主要建築

*旺角街市
*駿發花園
*甘肅街玉器市場
*西貢街遊樂場
*The Austin/Grand Austin
*九龍佐治五世紀念公園
*戲曲中心
*港景峰
*麗澤中學
*廣東道官立小學
*中港城／中國客運碼頭
*海港城
*新港中心
*北京道一號
*1881

## 參考
醜陋的中國人

《**醜陋的中國人**》係台灣作家柏楊嘅作品，批判儒家點影響中國人。呢本書係柏楊喺各種公開場合演講嘅講稿集結合成出嚟嘅。

## 書籍資料
*《醜陋的中國人》，林白出版社，1985年8月初版
*《醜陋的中國人》，花城出版社，1986年初版
*《醜陋的中國人》，湖南文藝出版社，1986年初版
*《醜陋的中國人》，時事出版社，1986年初版
*《醜陋的中國人》，時代文藝出版社，1987年初版
*《醜陋的中國人》，星光出版社，1992年7月初版，ISBN 957-677-066-1
*《醬缸震盪：再論醜陋的中國人》，星光出版社，1995年8月初版，ISBN 957-677-208-7
*《醜陋的中國人》，古吳軒出版社，2004年8月初版，ISBN 7-80574-864-0
*《醜陋的中國人》，人民文學出版社，2008年4月初版
*《醜陋的中國人 2008紀念版》，遠流出版公司，2008年5月初版，ISBN 978-957-32-6315-9

## 相關作品
*《醜陋的日本人》
*《》
民國紀元

**民國紀元**，又叫做**民國紀年**，係中華民國用嚟記年嘅方式，取代咗舊時由皇帝定年號嘅記年方式。1912年1月1號中華民國臨時政府正式成立，宣告以「中華民國」為紀元，即係話1912年係**中華民國元年**或者**中華民國1年**，通常簡稱做**民國元年**或者**民國1年**。

現時世界上得返中華民國統治下嘅臺澎金馬地區，同香港嘅少數人仲用緊呢個曆法。

## 換算方法
民國換公元：將個民國年 +1911 就可以知道公元年份
*例如：民國 73 年 +1911 = 公元 1984 年

公元換民國：將個公元年 -1911 就係民國年
*例如：公元 2005 年 -1911 = 民國 94 年
## 而家時間
****

※

## 睇埋
*開埠紀
新畿內亞

**新畿內亞**（畿讀基，；），又叫，響澳洲北面，係繼格陵蘭島後世界上第二大島。因為島上原住民膚色深而以非洲嘅畿內亞命名。東經141度以東係巴布亞新畿內亞，以西就係印度尼西亞領土（西巴布亞）。最高峰係查亞峰，原本上面嘅冰川近年已經融化。

多山地同熱帶雨林，生態近似澳洲，有天堂鳥、鶴鴕、針鼴同樹袋鼠。

原住民眾多部落，主要分兩大類：高地近似澳洲嘅，低地沿海大多係南島語系民族。

## 睇埋
*畿內亞
鄧麗君

**鄧麗君**（，）係臺灣一位女歌手。

## 傳記
1953年1月29號鄧麗君喺臺灣雲林縣大埤鄉出世，喺屋企兄弟姊妹五個入邊排第四。五歲開始，佢老豆喺屋企唱京劇時，佢就成日跟住一齊練，十歲嗰年佢參加咗一個黃梅戲比賽並攞到冠軍。1967年佢由金陵女子中學退學，專心發展唱歌事業。

1973年鄧麗君去咗日本發行咗佢嘅第一張日文專輯，之後佢喺香港、美國同加拿大都有演出，淨係從來無去過中國大陸，因為佢啲歌喺大陸被政府定為「黃色歌曲」，係禁止嘅，1980年代以後先可以聽得。

1995年5月8號，佢因為哮喘病發響泰國清邁死咗，享年四十二歲。

## 著名曲目
### 國語
* 
* 情人的關懷
* 問自己
* 愛人
* 償還
* 我只在乎你
* 
* 
* 在水一方
* 船歌
* 雲河
* 原鄉人
* 梅花
* 中華民國頌
* 假如我是真的
* 
* 何日君再來
* 但願人長久
* 
* 恰似你的溫柔
* 
* 如果能許一個願
* 水上人
* 海韻
* 淚的小雨
* 原鄉情濃
* 香港之夜
* 泥娃娃
* 彩雲飛
* 酒醉的探戈
* 北國之春
* 
* 
* 初次嘗到寂寞
* 

### 粵語
* 
* 忘記他
* 遇見你
* 東山飄雨西山晴

## 出面網頁

*鄧麗君文教基金會
*鄧麗君葬禮 
*One And Only-Teresa Teng 鄧麗君テレサ・テン
人造衞星

**人造衛星**（Satellite，有時簡稱**衛星**）係指由人類整出嚟，用火箭或者穿梭機射上太空中，好似天然衛星咁繞住地球或者其它行星轉嘅裝置。

而家嘅人造衛星都響地面建造，整好咗之後用火箭、太空船、穿梭機呢啲運輸設備射去太空，入軌之後繞行地球、火星同第啲行星，亦都可以圍繞月球呢啲天然衛星，亦或者恆星行。冇乜歧義嗰時經常直接嗌做「衛星」。

## 分類

### 藉軌道高度
藉軌道高度，人造衛星可以分做**高軌人造衛星**、**中軌人造衛星**同埋**低軌人造衛星**。
*高軌衛星：隔繞行星球表面高度高過35786公里倒。
*中軌衛星：隔繞行星球表面高度高過2000公里，低過35786公里。
*低軌衛星：隔繞行星球表面高度低過2000公里嘅冚嘭唥都算係低軌人造衛星。

### 藉軌道類型
*靜止衛星
*極軌衛星

### 藉繞行嘅星
#### 繞行行星嘅衛星
而家發射咗嘅繞行行星嘅人造衛星有呢啲：
*人造地球衛星
*人造火星衛星
*人造木星衛星
*人造金星衛星
*人造土星衛星

#### 繞行天然衛星嘅人造衛星
家下最多嘅係人造月球衛星，好多係科學探測目的嘅探月衛星。

#### 繞行恆星嘅人造衛星
呢挺人造衛星直接繞行太陽呢啲恆星，好多都係研究太陽活動嘅人造衛星。

## 參考

## 睇埋
* 天然衛星
南明

**南明**（）係大明嘅末期。1644年李自成攻陷大明京城北京，皇帝朱由檢上吊自殺，李自成建立大順，做皇帝。大明一時混亂，同年，明臣響南方另推朱氏宗室朱由崧做皇帝，是為南明。之後明將吳三桂引大清軍入山海關，趕走李自成，一時間三國並立。後來，吳三桂投降清朝。1662年，皇室朱由榔俾吳三桂勒死，明朝正式滅亡。

## 皇帝
#朱由崧（1644年 - 1645年），明安宗，年號弘光 
#朱聿鍵（1645年 - 1646年），明紹宗，年號隆武 
#朱聿𨮁（1646年 - 1647年），年號紹武
#朱由榔（1646年 - 1661年），明昭宗，年號永曆
#朱本鉝（存疑）（1646年 - 1664年），年號定武

## 名人
* 史可法
* 孫可望
* 李定國
* 鄭成功
* 張同敞
* 李成樑
* 蘇觀生
* 瞿式耜
* 丁魁楚

## 名事
* 揚州十日
* 嘉定三屠
側式月台

**側式月台**，因為成日會一對咁用而又叫**相對式月台**或者**對向式月台**，係指路軌響中間、月台響左右側邊嘅月台設計，有時亦都會包括一條軌道側邊有一個月台嘅設計。

## 睇埋
*島式月台
公噸

**公噸、公頓**、公鐓、𠓎，質量單位兼公制單位，符號 **t** ，兼量埋重量。佢相等於一千公斤，一百萬克，十公擔，等同一兆克。法國制定十進制時，借英國噸。而更加古老，去到古英語，隻字取自液噸，一大桶酒水之類容量，一桶滿亦可以代表重量。

公斤同克係正宗標準單位，但講好重嘅嘢，公噸更為常用。

中華民國時，亦有將公噸再造字，叫公鐓，單位字𠓎。不過都唔及公噸咁流行。

法國借英國噸時，由英文ton改寫做法文tonne，而美國就叫metric ton。英國長噸有相當於一公噸，約莫多十六公斤。美國短噸都差唔多，但會差多啲，約莫少九十三公斤。

## 等重

一公噸等於

* 百萬克
* 十萬公錢
* 萬公兩
* 千公斤
* 百公衡
* 十公擔

1 公噸（t）= 1,000 公斤（Kg） 或 1 megagram（Mg） 

### 級數

## 用

平時重物，大數多數用公噸表示。路牌限重會用到。

## 攷
噸

**噸**（**ton**）係英制嘅質量單位，使用嘅地區主要係英國、美國同前英國殖民地國家。

同公制嘅公噸（**tonne**）唔同。

噸又可以分為**長噸**（long ton）以及**短噸**（short ton）。
* 長噸：英國常用啲，即英國人講嘅**噸**（ton）。
* 短噸：美國常用啲，又叫**美噸**。
用「長噸」、「短噸」咁叫唔會咁易撈亂。

## 單位換算
*1 長噸 = 2,240 磅。
*1 短噸 = 2,000 磅。
;公制換算
*1 長噸 = 1.0160469088 公噸 = 1016.0469088 千克；同公噸差唔夠 2%。
*1 短噸 = 0.90718474 公噸 = 907.18474 千克。
黃大仙區

**黃大仙區**係香港十八區之中嘅一個政區。東面以飛鵝山同觀塘區為界，西面同埋南面沿聯合道、東頭邨道，同九龍城區為界，係全港唯一唔係沿海嘅政區。面積有926公頃，2016年嘅人口有425,235人。

## 地理
黃大仙區位於九龍半島東北面，北面背靠獅子山、大老山同埋慈雲山，東面係飛鵝山，包含黃大仙、牛池灣、鑽石山、慈雲山、樂富、新蒲崗、竹園邨等地方。

啟德明渠源自慈雲山，去到蒲崗村道成為明渠，沿彩虹道去到太子道東，經啟德下面嘅暗渠流入前啟德機場跑道同埋觀塘間水道。

黃大仙區以住宅為主，工業樓宇集中喺新蒲崗工業區。

## 名
黃大仙區個名嚟自區內嘅黃大仙祠。

一啲香港基督徒同教會將黃大仙區叫做**慈黃區**，嚟自對慈雲山同黃大仙兩個地方嘅合稱。喺2007年，有一個叫「全城更新」嘅機構喺大球場舉行全球禱告日，有一則禱文提到想將「黃大仙區」嘅名，改為較中性嘅「慈黃區」。後來有啲網民發現，原來呢個名喺之前就已經有啲基督徒用，而基督教歌手高皓正亦曾經喺2012年喺社交媒體作出同樣嘅呼籲。雖然唔少基督徒支持，但有啲人就質疑，呢個名實在無謂而且不倫不類。又話就算改名，不如用「黃大仙區」嘅原名「竹園區」。

## 參考
燕麥

**燕麥**係一種穀物，西人通常會用佢整麥皮做早餐食。

燕麥原本種喺伊拉克，後尾傳到去歐洲。

燕麥產量比較低，好似美國咁，平均一公頃淨喺生產3.5噸。而且收成嗰陣，仲要成支嘢唔見咗10%左右。因為難種，以前好少人夠膽種植，但今日因為需求大咗，種植面積先至擴大。
高粱屬

**高粱**（；學名：**）係禾本科下面嘅一個屬，有卅幾個唔同品種。

## 屬下品種
* 雙色高粱 Sorghum bicolor
劍擊

**劍擊**，原本係指用手揸住兵器拮人嘅技術，而家就成為劍擊體育運動項目嘅代名詞，又叫**西洋劍**。

呢項運動係由歐洲古代嘅決鬥發展出嚟，曾經係訓練古代西方戰士嘅方式之一，後來演變成可以畀雙方決鬥嘅一個方式，就好似中國功夫可以互相切磋咁樣。

1896年奧林匹克運動會，劍擊正式成為比賽項目，而且同田徑、游水運動、競技體操、單車運動一樣，每屆夏季奧運會都有呢個項目。

劍擊可以分做三個項目，包括花劍、佩劍同重劍。

## 拎

*Hong Kong Fencing Association
*Fencing FAQ from rec.sport.fencing
*劍擊Formula
鄭成功

**鄭成功**（）係大明末年軍事將領，亦係東寧國嘅第一位國王。佢曾經到臺灣趕走荷蘭人，並響島上建立反清復明嘅基地。

鄭成功原名**鄭森**，祖籍福建泉州南安，響日本九州平戶藩出世，阿爸係鄭芝龍，阿媽係日本嘅田川氏。因為畀南明唐王隆武帝賜國姓朱，所以尊稱佢做**國姓爺**（Koxinga），連外國人都慣用呢個名叫佢。

## 睇埋

* 鄭經
* 鄭克塽
芝士火鍋

**芝士火鍋**（**Cheese fondue**）係用芝士做湯底嘅融漿火鍋，起源自瑞士。做法係將幾種芝士放落煲度煮溶，再用包或者其他食品點嚟食。
提子

**提子**（），又叫**葡提子**，標準中文叫**葡萄**，係一種生果，嚟自葡萄屬植物嘅果，除咗就咁食，更可以整提子汁、提子乾，同埋釀葡萄酒，重可以整果占、釀醋同煉葡萄籽油。

提子跟色水可以分成兩大類，包括淺青綠色嘅**青提子**（又叫**白提子**）同紫色嘅**紫提子**，當中紫提子可以再細分出偏紅色嘅**紅提子**同偏黑色嘅**黑提子**。
## 名
提子喺粵地出現嗰時，啲人覺得呢種菓嘅形狀、大細同成熟時嘅暗紫色，都同佛教入面嘅「菩提子」極之似，所以粵語口語就將呢種菓叫「葡提子」，後尾簡稱叫「提子」。 

2026年頭，有臺灣嘅餅舖賣嘅蛋糕用咗粵語「青提」，畀人老屈用咗「支語」（大陸用語），結果餅舖息事寧人，改返用臺灣常用稱呼「綠葡萄」。

## 釀酒用嘅提子
*赤霞珠
*仙粉黛
*切拉子
荳

**荳**（），又寫**豆**，或叫**荳類**或**莢菓**，古時叫**菽**，係豆科植物嘅菓同籽。菓係豆莢，包住幾粒荳。

類:菓
類:籽
豆腐

**豆腐**係起源自中國嘅一種古老傳統食品，響日本同韓國都好普遍，主要係用黃豆同石膏粉整，近年豆腐嘅製作已經冇用石膏粉，衹有部份地區例如香港嘅老店舖先會用番石膏粉，而家美加澳英等國已立法禁用石膏粉做豆腐。

豆腐根據唔同嘅製作方法或者唔同嘅份量，可以整成唔同嘅口感，例如硬豆腐、軟豆腐同寜波豆腐。

豆腐嘅英文、法文或西班牙文等西方社會叫法，都係跟足日本人嘅稱呼，叫做Tofu。

## 相關
* 臭豆腐
* 豆腐花
* 豆腐卜

## 語源

英文嘅「豆腐」係嚟自日文*tofu* （）。日本*豆腐*，反過來，係借用中國（普通話： *d ò uf ǔ ； tou4-fu* ）「豆腐，豆發酵」。 

英文入面最早記載「tofu」呢個詞，係喺1704年 Domingo Fernández Navarrete 本遊記《A Collection of Voyages and Travels》嘅譯本度，入面講咗豆腐係點整嘅。而「towfu」呢個寫法，亦喺1770年一位英國商人 James Flint 寫畀班傑明·富蘭克林嘅信入面見到。至於「bean curd(s)」呢個叫法，美國至少由1840年開始就已經一路有用開。 
## 睇埋
* 腐皮、腐竹
* 腐乳
荳漿

**荳漿**（），又寫**豆漿**，又叫**荳奶**，係嘢飲一種，用黃荳整嘅漿，起源自中國。

荳漿含有植物雌激素，有研究發現，植物雌激素嘅雌激素效力强勁，佢哋可能會引發原本由生理雌激素所引起嘅好多生物反應，係停經女人嘅恩物。

荳漿營養成份，同牛奶好接近，含有植物性蛋白質同微量鈣質，食素嘅人或者對奶類有敏感嘅人可以用嚟代替奶。成份比較如下：

## 註

## 睇埋
* 荳奶
豉油

**豉油**，書面語叫**醬油**，係東亞飲食嘅主要調味料。豉油主要用黃豆加澱粉、小麥同食鹽發酵而成。

豉油成分有鈉、胺基酸、糖類、有機酸、色素同香料。好嘅豉油有鮮味、香味。能增加改善嘢食美味，增添菜餸色澤。豉油分生抽同老抽兩種。老抽用嚟煮餸；生抽用嚟點味。

日本叫豉油叫做醤油，但讀音竟然係廣東話相近嘅發音豉油しょうゆ 。

越南話都係可以叫豉油做 xì dầu 同廣東話發音一樣。

## 註

## 睇埋
*魚露
*甜醬
*鹵水
*蠔油
*喼汁
*美極
腐乳

**腐乳**係一種用發酵咗黃豆整嘅食品，通常要嚟撈飯食。

## 食法
*炒通菜
*炆豬肉
*炆雞肉

## 睇埋
*南乳
硬殼果

**硬殼果**，又叫**堅果**，日常生活中成日用嚟指果皮堅硬嘅乾果，而植物學上就指果皮熟咗都唔裂開、得一粒種子，而種子唔會同果皮相連。
肉食

**肉食**，又叫**肉**或者**肉類**，係嘢食一大類，指可以食用嘅動物身上，拎出來肉同埋內臟、骨頭等，尤其係禽、畜嘅肉。常見嘅肉有豬肉、牛肉、羊肉同雞肉。而蛋同海鮮通常唔會當做肉食。

肉類含蛋白質營養豐富，重有脂肪、維他命同礦物質。一般認為，飲食均衡嘅人都會食少少肉。

肉食煮法款式多，可以配菜，或者跟粥粉麵飯。

皆因人係雜食動物，遠古經已去打獵嚟攞肉食，但係一啲人亦會因為宗教（譬如佛教）或者其他原因（譬如崇尚食齋文化）而唔食肉。

## 加工肉類

## 引咗
豆

**豆**係唐字，指：

*豆 (食器)，華廈古時盛食之器。
*荳，植物一類，佢嘅種叫荳。
* ⾖，康熙部首。
黃豆

**黃豆**（，學名：**），又叫大豆（），係豆科大豆屬嘅一年生草本植物。大豆係中國四大油料作物之一。

## 簡介
### 樣
根生咗好多波形嘅根瘤。葉係3塊細葉仔嘅複葉。花係白色或紫色，短總狀花序，花冠係蝶形。果係莢果品種。籽係橢圓形。

### 固氮能力
大豆植物能夠固氮，即係將空氣入邊嘅氮氣轉化成氨或者第啲化合物。呢啲化合物係好多生物都好需要嘅。

## 用途

黃豆嘅籽有好多蛋白質。其中含油量一般係18~20%，主要成分係容易俾人吸收利用嘅不飽和脂肪酸。入面有38~40%蛋白質，係小麥嘅3倍，粟米或稻米嘅4倍幾。

### 食用
大豆可以攞來提煉食用油。

大豆加工之後可以攞來整豆腐、豆漿、豉油、腐乳或麵豉。

### 工業
大豆可以做醫藥、化妝品原料嘅甘油同潤滑油。佢重係整噴漆、人造橡膠、人造汽油、人造羊毛、高級尼龍、菲林、番梘、炸藥等等嘅原料。

## 健康風險
大豆係好常見嘅過敏原。

黃豆含有大量植物雌激素，有個研究發現，植物雌激素嘅雌激素效力好强勁，佢哋可能會引發好多原來可由生理雌激素所引起嘅生物反應，因此俾其他嘢食更加能幫到女性改善更年期嘅症状。

## 期貨
大豆作為一種緊要嘅農作物，喺全球多間交易所有大豆期貨買賣。


File:So_3.jpg
File:Lait-soya-soja-beans-legumineuse-Pixabay.jpg
File:Kalo_Bhatmas.jpg
File:Soybean Oil, Meal and Beans (10059732523).jpg
File:Soy_powder.jpg


## 睇埋
*黑豆
*轉基因大豆

## 參考

## 連出去

* 大豆 Dadou 藥用植物圖像數據庫 (香港浸會大學中醫藥學院) 
* 淡豆豉 Dandouchi 中藥材圖像數據庫 (香港浸會大學中醫藥學院) 
* 黃豆黃苷 Glycitin 中草藥化學圖像數據庫 (香港浸會大學中醫藥學院) 
* 染料木苷 Genistin 中草藥化學圖像數據庫 (香港浸會大學中醫藥學院) 
* 大豆黃素 Glycitein 中草藥化學圖像數據庫 (香港浸會大學中醫藥學院) 
* 大豆 Glycine max CFH图库
*  大豆 Glycine max (Linn.) Merr. 中国植物志

類:大豆屬
類:草本植物
類:植物油庫
葡萄酒

**葡萄酒**（）係指用提子發酵而釀成嘅酒，味道通常係甜甜哋酸酸哋噉嘅。葡萄酒主要分成紅酒同白酒兩大類。

有啲人會攞葡萄酒嚟收藏。

## 陳化

## 投資
事實表明，陳年嘅葡萄酒好多時都畀人覺得零舍好飲，而古舊嘅葡萄酒可以價值連城，一支值成幾廿萬銀美金嘅都有－噉即係話葡萄酒有可能隨住時間價值上升，所以可以攞嚟做投資嘅一種；事實係，有啲人會買葡萄酒嚟收藏，靠呢啲收藏做自己嘅投資；不過要留意嘅係，葡萄酒可以按成份或者產地等嘅因素分做好多唔同類，而且儲起上嚟要有技巧，如果唔係嘅話就會搞到啲酒變味（變味就會喪失價值），所以要玩呢種投資，有需要對葡萄酒有返咁上下認識先得。

## 睇埋
*葡萄酒窖

## 引咗
普洱

**普洱**（，注意「洱」字讀音）係以中國雲南一定區域內嘅雲南大葉種曬青毛茶做原料，經過後發酵加工成嘅散茶同緊壓茶。佢外形色澤褐紅；內質湯色紅濃明亮，香氣獨特沉香，滋味醇厚回甘，葉底褐紅。

普洱茶嘅產地因喺清朝時屬雲南省普洱府（而家普洱市，2007年前係思茅市），所以以此泛稱。實際上，而家被叫做滇普洱茶通常係指雲南地區生產嘅一種茶葉。主要產地係雲南嘅西雙版纳、臨倉、普洱等地區。

明朝時普洱茶係叫普茶，明成祖朱棣曾下令取消天下龍團同鳳團等緊壓茶，但唔係黑茶係綠茶；喺邊境嘅雲南，呢種古稱「團茶」嘅緊壓茶製作工藝保存萿來。

普洱茶自古被認為有治理腸胃、解油膩嘅功能。主食係牛羊肉同澱粉（青稞）嘅西藏人，據講只要無茶，就會病。現代中國、日本同法國嘅臨床實驗都顯示普洱茶有降低膽固醇同血脂嘅功效，對心血管疾病保健好有幫助。

由於普洱茶「渥堆」工藝一向被視為唔傳嘅秘密，所以造成「黑洞」，令初次接觸嘅人容易買到唔合格嘅普洱茶；所以選購普洱茶必須搵信用良好嘅商家，或特別注意熟茶有無異味。

## 分類
普洱茶可根據形狀、產地、年代、品級、製作工藝、發酵環境等來分類。

### 品格
初製毛茶分為春、夏、秋三個規格。春茶又分春尖、春中、春尾三個等級；夏茶又叫二水；秋茶叫做谷花。普洱茶中以春尖同谷花品質最佳。同佢鮮葉做原料，經特殊工藝製作而成嘅普洱茶，香味濃郁，耐泡，湯黃明亮，香氣清幽，滋味醇厚。

### 製作工藝
依照普洱茶嘅製程，又可分為生茶同熟茶。生茶直接將「毛青茶」蒸壓製成型，熟茶就喺蒸壓製前加上一道「渥堆」嘅工序；所謂渥堆，就係將「毛青茶」加水加高提高茶葉溫度，利用菌種嘅好氧反應，將茶葉中嘅植物蛋白水解成胺基酸、並破茶葉嘅葉綠素、氧化產生茶紅素同茶褐素。經過「渥堆」呢個轉化程序，普洱茶喺兩個月左右就變得順滑甘甜適合飲用，而生茶就必需再經幾年儲存、經過「陳化」先啱飲用。

### 發酵環境
普洱茶嘅生茶依據儲存方式，又可以分為「乾倉」同「濕倉」。「濕倉」嘅轉化程序較快，「乾倉」就要耐啲，但「乾倉」長期陳化嘅普洱茶風味更好、價錢貴；一般「乾倉」普洱茶要產生茶紅素、俗說「反紅」，根據唔同嘅產地至少需時10－30年。

### 形狀
普洱茶以形狀可分為散茶同緊壓茶二類，散茶喺製成「毛青茶」後即刻賣，緊壓茶將「毛青茶」蒸壓製成、磚、沱……等各種形式。緊壓茶具有以下多種形狀：

### 產地
普洱茶被國家質檢總局喺2008年5月13號以總局2008年第60號公告批准實施地理標誌產品保護，《地理標誌產品 普洱茶》國家標準亦由國家質檢總局、國家標準委喺2008年8月5號以中華人民共和國國家標準批准發布公告2008年第10號（總第123號）批准發布，於2008年12月1日正式實施。

## 參考
鐵觀音

**鐵觀音**係一種烏龍茶，中國十大名茶之一，屬青茶類，原產自中國福建安溪縣西坪鎮，喺雍正年間被發現。

## 睇埋
*馬騮搣
香片

香片，係一種花茶。與就咁將乾燥嘅花混入茶葉嘅花茶唔同，香片係經過鮮花窨製嘅茶葉，令到茶葉帶有花香。早在16世紀明朝嘅《茶譜》、《香乘》等等書籍，就有記載窨茶。窨茶工藝係將鮮花同茶胚混合，茶吸附花香之後，揀走花瓣（稱為「起花」），再經過烘焙，除去多餘水分，所以正宗嘅香片只見茶葉不見花。

最常見嘅香片係茉莉綠茶，香片亦成為茉莉綠茶嘅代名詞。除咗茉莉，適合窨茶嘅香花有好多，例如梔子花、桂花、蔷薇花、珠蘭花、白蘭花、荷花、橙花、梅花、秀英花等等，適合窨嘅茶葉種類包括綠茶、白茶、烏龍茶等等，而最常用係綠茶。
工作，努力吧!

**《工作，努力吧！》**（《》）係套日劇，1994年喺日本播，1997年喺香港由有線電視首播。

全劇共12集。女優稻森泉有份參與演出，飾演女侍應。呢個配音名單係當時有線電視喺節目尾段消音器出嘅配音名單。1997年，有線電視娛樂台（12頻道）播出日劇《工作，努力吧》。

## 內容
故仔講女主角細井千晶（西田光 飾演）啱啱入電視台做嘢，佢原本係想做編劇或導演，但被安排去資訊節目部門當幕後工作人員做跑腿，多次申請調職都不獲接納。有日，佢趕去直播室運送訪問錄影帶途中，原先想搭𨋢嘅，但因為佢入到去就有超重警報，佢只好死死氣咁行出𨋢。男主角鮫島徹（館廣司 飾演）喺升降機內笑千晶肥而改佢花名叫「肥妹仔」，令千晶要跑樓梯，但上到去個記者臨時話唔要嗰餅錄影帶，因為改咗播放程序，佢好嬲男主角，自此勢成水火。

呢個時候，資訊節目部想開一個新節目《Monday 21》，但原先想搵嘅男主持有私生女嘅不良新聞，影響形象，而焗住換人。監製就想搵當時正人氣下滑兼臭脾氣嘅棒球員做主持，正係男主角鮫島徹。

鮫島徹一向都係花花公子，成日去識女仔，除咗女主角千晶之外，個個女人都俾佢電暈晒。佢經常對女仔講嘅說話有：

# 如果初次見面握手，佢會話：「我想…一直咁握住你嘅手！」（去到大結局，佢同女主角千晶講：「我想…永遠咁握住你嘅手！」）
# 如果喺酒吧飲酒，佢會話：「如果我飲醉咗，妳會點？」

千晶無意中得知原來鮫島徹有個讀高中嘅女 ── 伊藤瞳（友阪理惠 飾演），原來阿瞳媽媽要再嫁，要佢搵爸爸餃島。阿瞳重同千晶講踢爆爸爸嘅秘密，說佢根本係一個滴酒不沾嘅人，飲少少都唔得。鮫島平時喺酒吧叫嘅「鮫島Special」根本係串通酒保開嘅，嗰杯其實係烏龍茶，係唔會醉，用嚟呃女仔。其他人就以為係特別為佢而調製嘅酒。

## 演出名單
*細井千晶：西田光 
*鮫島徹：館廣司
*木下涼：石田百合子
*椿雄司：高橋克典 
*伊藤瞳：友阪理惠 
*藤田辰夫：松澤一之 
*細井瑞穂：酒井和歌子 
*高橋雅子：響野夏子 
*居酒屋店員：稲森いずみ 
*亀岡次郎：片岡鶴太郎 
*山田局長：伊武雅刀 
*秋本奈緒美 
*深江卓次 
*內藤剛志 
*片岡夢麻呂（夢麻呂）

## 人物簡介
*細井千晶（西田光 飾演），花名「肥妹仔」，22歲，自細阿爸病死咗，由阿媽養大。佢暗戀同事阿樁（樁雄司）（高橋克典 飾演）。佢平時最鍾意喺屋企睇錄影帶愛情片，佢最尊敬嘅係仁慈嘅天父（一有咩唔開心就祈禱），佢偶像係柯德莉夏萍，佢間房貼咗柯德莉夏萍嘅海報。 

*鮫島徹（館廣司 飾演），花名「鱷魚佬」，40歲，棒球員。性情暴躁，花花公子一個，換女朋友同佢換名車一樣。最鍾意食甜嘢（但平時扮型話畀人知唔鍾意食甜嘢），尢其係千晶阿媽間甜品屋嘅甜品。

*伊藤瞳（友阪理惠 飾演），男主角鮫島徹嘅私生女，15歲，高中生；但鮫島徹為免阿瞳破壞佢花花公子嘅形象，叫阿瞳唔好喺人面前叫佢作爸爸。其後阿瞳搬咗去千晶嘅屋企住後，喺人前叫自己做細井瞳，話自己係千晶嘅妹妹，故此人人都以為阿瞳係千晶個妹。阿瞳用call機call千晶時，都會以「13」呢個數字為自己個名，除咗係因為13係代表佢個名之外，重有一個特別含意，佢話因為阿媽講過，喺佢出世無耐，阿爸喺球賽係着13號波衫，之後就打到全壘打，佢對住鏡頭話：「我咁努力都係為咗妳㗎咋！」，佢阿媽話鮫島徹講呢句說話嘅「妳」就係阿瞳。

*樁雄司（高橋克典 飾演），阿樁，係節目《Monday 21》報導員，佢暗戀女同事木下涼。佢有個壞習慣係全行同事都知嘅，就係一飲醉酒就會錫人，女主角千晶就係因為俾佢飲醉後錫咗，就對佢產生好感。但第二日酒醒後，佢就完全無印象。 

*木下涼（石田百合子 飾演），阿涼，係節目《Monday 21》報導員，做嘢掂。佢起初對阿樁有好感，其後鮫島徹嘅出現，令佢愛上鮫島。

## 製作人員
*劇本：伴一彥
*音樂：廣瀨香美
*企画：小林義和 
*監製：三宅川敬輔、栗原美和子
*演出：石坂理江子、上川伸廣
*制作：フジテレビ、イースト

## 主題曲
《ドラマティックに恋して》 by 廣瀨香美

## 配音名單（主要角色）
香港浸信會醫院

**香港浸信會醫院**（，簡稱**浸會醫院**，縮寫：**HKBH**）係香港一間全科基督教醫院，地址係九龍塘窩打老道222號，約莫係窩打老道同歌和老街交界，1963年成立，係香港浸信會聯會社會服務機構之一。

## 醫院服務
;門診服務
*普通科門診
*24小時門診
*專科門診
*過敏測試門診
*專科護士診所（造口及傷口護理）
*睡眠診斷中心
*泌尿專科服務
;專科醫療中心
*牙科及口腔頜面外科服務
*耳鼻喉科中心
*眼科中心
*心臟中心
*激光矯視中心
*育嬰室
*婦產科部
*腫瘤中心
*腎科中心
*皮膚及激光中心
*婦女健康中心
*消化疾病中心
*微創外科及大腸中心
;診斷服務
*內視鏡中心
*病理化驗
*正電子及電腦雙融掃描
*放射診斷部
**結石治療中心
**磁力共振掃描中心
;輔助醫療服務
*營養部
*藥房
*物理治療部
;中醫藥診所
;社會服務
*區樹洪健康中心
*義工服務
;院牧部
*病人互助小組
*臨床牧關教育（CPE）

## 出面網頁
*香港浸信會醫院
*食物及衛生局局長香港浸信會醫院新Ｄ座大樓開幕致辭
奶茶

**奶茶**（）係一種將奶同茶溝埋嘅嘢飲，2021年左右2020年主要喺喜馬拉雅一帶嘅西藏、印度等地，仲有蒙古同西域度盛行。響英國殖民地時代嘅英屬印度後，推廣開咗呢樣文化習慣到世界各地，到後尾嘅香港、新加坡、台灣等地，都有咗佢哋嘅特色奶茶。

## 史
台灣，唐代中期唐德宗時候，開始喺煮茶嘅工序度加入咗酥，酥即係加工發酵過嘅奶；而李泌仲寫過詩將奶沫比做「琉璃眼」。而唐朝茶葉傳入咗西藏後，發展出咗當地特有嘅酥油茶，宋元時代仲將呢種奶茶，傳到咗西域同蒙古。 而13世紀左右酥油茶先至開始喺喜馬拉雅一帶普及開。

英國喺十九世紀初，為咗打破大清嘅茶葉貿易壟斷，睇準英屬印度嘅自然條件，用由中國大陸出產嘅茶種，自己開做茶葉種植，除供返英國嘅市場，喺英屬印度本土都有分銷。啲茶品帶去咗馬來西亞、新加坡等地，興起埋唔少茶檔，啲檔主仲開始喺錫蘭紅茶度溝奶水或煉奶，取代咗印度奶茶原用開嘅香料，形成咗新嘅奶茶口味。

## 現代種類

*英式奶茶（英國）：用紅茶
*港式奶茶（香港）：比如絲襪奶茶
*茶走（香港）
*拉茶（馬來西亞/新加坡）
*珍珠奶茶（台灣）：加粉圓
*泰式奶茶（泰國）
*鹹奶茶（蒙古奶茶）
*酥油茶（西藏）
*酒店奶茶：用茶包加滾水，至於淡奶、糖漿同方糖由客人自由加減

## 參考

* 港人日飲奶茶250萬杯. 星島日報
* 地道文化 絲襪奶茶始祖 公開沖茶秘技. 蘋果日報
* 港式奶茶列香港非物質文化遺產. 香港政府新聞網
* 港式奶茶列非物質文化遺產 (視頻). YouTube

## 睇埋

* 絲襪奶茶
* 咖啡
MARUI

**MARUI**係一間日本玩具氣槍同埋電動氣槍生產商。

佢喺早期只生產手動氣槍，所以一直得唔到當時WARGAME玩家睇好，因為當時WARGAME玩家係用氣動玩具步槍嚟進行WARGAME類活動。

直到MARUI推出自行開發嘅第一代電動氣槍之後，情況就逆轉，重做過玩具槍嘅龍頭大哥。

## 氣槍種類
;手動氣槍
*10歲以上嘅對象
**手動手槍（無HOPUP）
*18歲以上嘅對象
**手動手槍（固定HOPUP）
**手動長槍（固定HOPUP）
**手動散彈槍（固定HOPUP）
**手動追擊槍（可變HOPUP）

;壓縮氣槍
*18歲以上嘅對象
**壓縮氣動手槍（固定HOPUP）
**壓縮氣動手槍（無HOPUP + FIX SLIDE）
**壓縮氣動手槍（可變HOPUP + FIX SLIDE）
**壓縮氣動手槍（固定HOPUP + GAS BLOWBACK）
**壓縮氣動手槍（可變HOPUP + GAS BLOWBACK）

;電動氣槍
*10歲以上嘅對象
**電動手槍（固定HOPUP + ELECTRIC BLOWBACK）
**電動mini槍（固定HOPUP）
**電動boys長槍（可變HOPUP）
*18歲以上嘅對象
**電動手槍（可變HOPUP + FIX SLIDE）
**電動衝鋒槍（可變HOPUP）
**電動長槍（可變HOPUP）
**電動長槍（可變HOPUP + ELECTRIC BLOWBACK）

## 睇埋
*MARUI 電動氣槍系統

## 連出去
*MARUI官方網站

*1991年MARUI嘅廣告片
MARUI 電動氣槍系統

**Marui 電動氣槍系統**係 MARUI 公司嘅整出嚟一系列電動氣槍，到 2008年為止一共有10個，分別係 Ver.1、2、3、4、5、6、7、8、mini、9：

## 氣槍系統
***Ver.1 gearbox**：只係得FA-MAS系列用緊，算係FA-MAS嘅專用gearbox。

***Ver.2 gearbox**：而家用喺M16系列、M4系列、MP5系列、G3系列。

***Ver.3 gearbox**：被譽為係所有gearbox型號之中最耐用嘅gearbox，而家用喺AK系列、MP5KA4、MP5K PDW、SIG系列、G36C、AUG上，尤其係AK系列嘅口碑最好。

***Ver.4 gearbox**：一個專畀狙擊槍用嘅 gearbox，所以氣缸容量比其他 gearbox 大，同埋有電動 blowback，而家只係得PSG-1用緊。

***Ver.5 gearbox**：只係得UZI用緊，可以話係 UZI 嘅專用 gearbox，但係因為有部分零件係個 gearbox 包唔住，所以突咗出來，玩原裝就冇問題，如果改裝嘅話就會好快壞同埋市面上冇乜零件買得到。

***Ver.6 gearbox**：而家用喺P90同埋 THOMPSON M1A1 度。

***Ver.7 gearbox**：而家只係用喺M14同埋 M14socom 度，可以話係M14系列專用，都係另一個幾好口碑嘅gearbox。

***Ver.8 gearbox**：一種突破咗舊設計之中 gearbox 嘅零件要大先襟用嘅舊有觀點，但同樣都係放棄咗大火力嘅改裝潛力所開發出嚟嘅小型 gearbox，而家用喺MP7、Vz61、Mac10 呢啲小型SMG度。

***Ver.mini gearbox**：Ver.8 gearbox 嘅簡化版，用喺新設計嘅電動手槍度，而家用喺 G18C、M93R、USP 呢啲手槍度。

***Ver.9 gearbox**：2007年開發嘅電動blowback氣槍系統，Marui 叫呢個系統做「次世代系統」，第一支採用 ver.9 嘅係 AK74MN，嚟緊第二支會係AK74U。

## 睇埋
*MARUI

## 連出去
*MARUI官方網站
荃灣區

**荃灣區**係香港地方行政區之一，位於香港新界南部，區議會選舉嘅代碼係K，2007年選舉，分17分區。荃灣區以區核心地帶荃灣命名。

荃灣區連埋葵青區夾埋嘅荃灣新市鎮，唔計新九龍，係新界第一個衞星城市，即家下嘅新市鎮。

2006年為止，荃灣區總面積約莫60.01平方千米，人口28萬8728，佔香港人口百分之4.2。

## 歷史
荃灣區嘅地界，係由荃灣理民府而來，屬理民府，係香港政府管治新界南部而設。後尾有地方行政白皮書，落實地方行政，就設立荃灣區議會。荃灣區議會係荃灣區嘅咨詢機構，係民選、委任同荃灣鄉事委員會主席組成。區議會喺1981年4月1號成立。佢係香港最早成立嘅區議會之一，皆因佢前身係「荃灣康樂市容諮詢委員會」，早到去1976年。過咗一年，喺1977年，就改名做「荃灣諮詢委員會」。再過幾年，喺1981年，就改組成「荃灣區議會」，除咗成個荃灣新市鎮外，重包括油柑頭、汀九、深井、青龍頭、嘉龍、馬灣、大嶼山北部同埋梨木樹等地方。

1981年到1985年期間，荃灣區嘅管轄範圍，包括成個荃灣新市鎮（荃灣、葵涌同埋青衣），東至金山郊野公園西面界線，南至荔景山路九華徑同埋荔景臺，西至青龍頭嘉龍村，北至大帽山郊野公園近荃錦坳同埋城門郊野公園近鉛鑛凹，而馬灣同埋大嶼山東北部亦係荃灣區嘅範圍。

隨住荃灣新市鎮發展，荃灣區人口不斷增加，政府為咗減輕區議會資源分配嘅負擔，就重新劃分地方行政區，喺1985年4月1號成立「葵涌及青衣區議會」（1988年4月1號改叫「葵青區議會」），集中服務葵涌同埋青衣居民。荃灣區重新劃界，東面以城門道、和宜合道、昌榮路、青山公路同埋德士古道為界，南面以汀九海岸線同埋馬灣海峽為界，西面仍然以青龍頭嘉龍村為界，北面仍然以大帽山郊野公園近荃錦坳同埋城門郊野公園近鉛鑛凹為界，馬灣同埋大嶼山東北部（包括陰澳、竹篙灣）仍然歸屬荃灣區。

## 地理
荃灣區喺新界中南部，東面係沙田區，南面係葵青區，西係屯門區，西北係元朗區，而東北係大埔區。荃灣區以荃灣市中心為核心，以海劃分，可以分成三部份，北面係新界大陸，東南面馬灣一島，同埋大嶼山個島嘅東北一角。後兩者雖然係離島，但因為居民來往以荃灣市為中心，所以傳統來講，都歸入荃灣區。

### 山
荃灣區大陸方面，北面一帶係山脈，山脈由九龍伸到去屯門。荃灣區來計，東面向西行，有針山、草山、鉛礦坳、香港最高峯大帽山、荃錦坳，直至大欖涌附近，大欖角東便入海。荃灣區天然北同東北邊界，就係順住呢條山脈嘅山脊。呢個山脈大部份都係郊野公園。南脈南邊重有比較矮啲嘅山，好似象山、芙蓉山、上花山、下花山、蓮花山等。

北便山脈一帶，東北城門山腰，草山同孖指徑之間嘅城門水塘，唔計新九龍，係香港政府響新界第一個起嘅水塘，供當時九龍用水所需，一直用到今日。

### 海
而南邊就對住藍巴勒海峽，隔開荃灣同青衣島。東南嘅地就相對平少少，同葵青區嘅葵涌部份相接。荃灣西約到青龍頭海皮，有唔少海灘，不過因水質關係，已經好少人游水。

### 市鎮
荃灣本來平地就唔多，市中心一帶，原本係淺灘來。為咗開市區，就填咗幾次海。荃灣新市鎮係早期衞星城市，所以設計以自給自足為主，區內有好多住宅區同工業區，等啲人唔使跨區返工。而市區生意對象，都係荃灣，葵涌同青衣島居民為主。不過1980年代，香港工業息微，居民就轉向服務業為主，到唔同區分返工，尤其係市區。

## 分區
荃灣區2003年起，選舉分17分區，順編號計，分別係德華、楊屋道、海濱、祈德尊、福來、愉景、荃灣中心、荃威、麗濤、麗興、荃灣郊區西、荃灣郊區東、綠楊、梨木樹東、梨木樹西、石圍角同埋象石。

## 人口
跟據返2011年嘅人口普查，荃灣區嘅人口有304,637人。區內大部份都係住私人樓，其次係公屋。

## 注
花茶

**花茶**泛指用花整嘅茶。

常見花茶包括：
*香片，即係茉莉花茶
*菊花茶
*玫瑰花茶
褐魚鴞

**褐漁鴞**，學名 ***Ketupa zeylonensis***，屬於鴟鴞科漁鴞屬。

## 生態環境
住喺岩石或懸崖上，屬夜行性鳥類，日頭匿埋休息，夜晚先外嚟搵食。一般喺乾淨嘅溪同靜嘅海邊河口附近搵食。

## 分佈
褐漁鴞分佈於中東至中國南部。

## 食啲乜
所有鴞型目鳥類係典型嘅食肉性鳥類，褐漁鴞食嘅嘢物以各種魚類或鼠類為主。

## 睇埋
香港鳥類
元朗區

**元朗區**（**Yuen Long District**）係一個位於香港新界西北部嘅地方行政區。

元朗區係香港唯一有兩個新市鎮（元朗新市鎮同埋天水圍新市鎮）嘅政區。

## 地理

元朗區由廈村鄉（包括洪水橋、白泥、流浮山等地）、屏山鄉（包括元朗市中心西部、橫洲、天水圍、尖鼻咀等地）、十八鄉（包括元朗市中心東部、英龍圍、凹頭、南生圍等地）、錦田鄉、八鄉（包括石崗等地）新田鄉（包括落馬洲、米埔、牛潭尾等地）所組成。元朗區東至洲頭，同北區嘅馬草壟相鄰，南至洪水橋，同屯門區嘅藍地相連。

據2006年香港人口普查資料，元朗人口大概係53萬人。面積大概138平方公里，係九龍嘅三倍，香港島嘅1.8倍，大嶼山嘅一倍。

元朗係一個沖積平原，亦係香港唯一一個平原，大概喺唐、宋年間形成。元朗平原水土肥沃，過去盛產稻米，元朗絲苗曾經係1950年代喺華南一帶好出名嘅米，可以同增城絲苗競爭。居民沿岸建立基圍，養殖水產，包括：基圍蝦、淡水魚等等，元朗出產嘅老婆餅亦係馳名海外。

## 睇埋

* 元朗國：部分市民喺元朗襲擊事件後對元朗區嘅揶揄戲稱
真臘

**真臘**（），係東南亞中南半島嘅一古國，領土主要喺家下柬埔寨，全盛時期更加去到而家泰國同老撾、同埋越南南部。

真臘承繼自扶南，550年立國。7世紀中葉，有闍耶跋摩一世統治，嗰陣時好勁，勢力直到而家嘅泰國東北同老撾，而且高棉人由信印度教變佛教。之後真臘畀爪哇人短暫霸住一段時間。

802年，闍耶跋摩二世復國，即係高棉帝國。
911陰謀論

**911陰謀論**係指「發生喺2001年9月11號嘅911事件其實係一場政治陰謀」。當中嘅主要疑點包括飛機撞爛一座高樓大廈嘅可能性，五角大廈嘅崩口直徑同飛機直徑唔夾，聯合航空93號班機嘅碎片同埋劫機人嘅生死等等嘅疑點。911事件之後，美國政府即刻公佈劫機者名單，冇幾耐就用剷除塔利班政權同捉拉登嘅理由同阿富汗宣戰，跟住就用搵大殺傷力武器嘅理由同伊拉克宣戰。所以，提出呢個陰謀論嘅人覺得911事件嘅真正目的，係想維護美國政權同佢嘅國際地位，達到美國霸權和平目的，咁就方便美國支配世界。
離島區

**離島區**係香港十八區之中面積最大嘅一個區，面積佔全香港嘅16%，當中以大嶼山面積最大。

## 地理
雖然香港有263個島，但離島區只係包括香港南面同埋及西南面嘅廿幾個島。香港島自己有4個區，鴨脷洲屬於香港島南區；而新界東嘅島分別屬於西貢區、大埔區及同埋北區；馬灣島同埋東北大嶼山屬於荃灣區；而青衣島屬於葵青區。

離島區主要嘅島包括：

*赤鱲角
*長洲
*喜靈洲
*交椅洲
*南丫島
*大嶼山
*坪洲
*蒲苔群島
*石鼓洲
*小鴉洲
*大鴉洲

## 睇埋
*香港離島
紐約徵兵暴動

**紐約徵兵暴動**係發生喺1863年美國南北戰爭期間嘅紐約市嘅一場暴動。7月11號，唔滿意徵兵制嘅好多紐約工人，一齊攻擊北方政府嘅徵兵機構，因為佢哋唔滿意徵兵制度裏面，有錢人可以交300蚊美金之後就可以唔使當兵。另外，暴動嘅另一個主因係好多解放之後嘅黑人同佢哋爭飯碗。呢個暴動之後變成攻擊黑人舖頭，期間大約持續咗4日，先至俾軍警鎮壓，最後約莫120人傷亡。
溫納圖

**溫納圖**（**Vanuatu**，又叫**瓦努阿圖**、**萬那杜**）係一個喺太平洋西南面嘅國，本嚟係英國同法國一齊管嘅新赫布里底，喺1980年獨立建國。溫納圖有80幾個島，好多係火山島，當中68個有人住，係美拉尼西亞群島一部份。溫納圖嘅四季係熱帶海洋性氣候。國歌係《我哋我哋我哋》。

## 考

## 出面網頁

* 
* 
* 
* 
* 
*
海南航空

**海南航空股份公司**（），簡稱**海航**，係一間總部設喺中國海南省海口嘅航空公司，1993年1月成立，IATA代碼係**HU**，ICAO代碼係**CHH**，用美蘭機場做基地。佢係中國第一間A股同B股同時上市嘅航空公司，亦都係繼中國南方航空、中國國際航空同中國東方航空之後中國第四大嘅航空公司。

## 出面網頁
* 海南航空股份有限公司
機長

**機長**，即係飛機裏面，飛行員之中嘅阿頭，係飛機飛緊嗰陣，運作同安全負最大責任嘅人。機長制服上面，繡咗四條黃或者白柴，而頂帽亦都會零舍唔同。

英文Captain一詞係源自泛美航空總裁胡安·特里普（Juan Terry Trippe），事關當時泛美有好多架水上飛機，佢就將「船長」一詞移植到飛機上，稱機內嘅第一駕駛人做「Captain」。

喺西方國家，通常對機長稱為pilot in command，簡稱PIC。

喺雙人坐嘅民航機、運輸機、轟炸機上，機長嘅座位喺駕駛艙左側；喺雙人坐嘅戰鬥機上，機長嘅座位喺駕駛艙前方；而喺雙人坐嘅教練機同武裝直昇機上，機長嘅座位喺駕駛艙後方。

## 睇埋
*車長
*船長

類:飛行員
磁力共振造影

**磁力共振造影**（），又叫做**核磁共振造影**（），**自旋造影**（spin imaging），係利用核磁共振（）原理繪製物體內部嘅結構圖像。核磁共振會依據喺物質內部結構環境嘅唔同而釋放嘅能量有唔同嘅衰減，係噉透過外加梯度磁場檢測個發射出嚟嘅電磁波，就得到構成個物體啲原子核嘅位置同種類。呢種技術攞嚟幫人體內部結構造影，就係一種革命性嘅醫學診斷工具。另外應用到快速變化嘅梯度磁場之後，核磁共振造影嘅速度就加快唨好多，令項技術實際上應用得喺臨床診斷同埋科學研究上，推動到醫學、神經生理學同認知神經科學嘅發展好大。從核磁共振現象發現到 MRI 技術成熟嘅呢幾十年期間，有關核磁共振嘅研究領域曾經獲得咗 6 次諾貝爾獎喺三個領域（物理、化學、生理學或醫學）入便，足以講明個領域同埋佢啲衍生技術嘅重要性。

## 睇埋
*功能磁振造影